Bečić Borelju: Put Crne Gore je proevropski i prograđanski – Portal Bar\nBečić Borelju: Put…\nBečić Borelju: Put Crne Gore je proevropski i prograđanski\nNova vladajuća većina ostaje posvećena spoljnopolitičkom putu Crne Gore, zaključak je virtuelnog sastanka predsjednika parlamenta i vlade Alekse Bečiča i Zdravka Krivokapića, sa potpredsjednikom Evropske komisije i visokim predstavnikom Evropske unije za spoljne poslove i bezbjednosnu politiku Žozepom Boreljom.\nVirtuelnom sastanku prisustvovali su i potpredsjednik Vlade Crmne Gore Dritan Abazović, te ministar vanjskih poslova Đorđe Radulović.\nBorelj je, kako je saopšteno iz parlamenta, pozdravio spoljnopolitičko opredjeljenje nove vladajuće većine i naglasio da Crna Gora i Evropska unija moraju zajedno da rade, kako bi EU otvorila vrata za zemlje Zapadnog Balkanog, naročito za Crnu Goru.\nIntegracije visoko na listi prioriteta\nOn je kazao da integracije Crne Gore u Evropsku uniju ostaju visoko na listi prioriteta i izrazio zadovoljstvo činjenicom da je Crna Gora uskladila spoljnu politiku sa EU.\nObraćajući se učesnicima, visoki predstavnik Borelj je ponovio da u Evropskoj uniji postoji veliko raspoloženje da Crna Gora bude dio evropske zajednice, te da je u postizanju tog cilja neophodno napraviti reforme u oblasti vladavine prava.\nOvom prilikom, on je istakao da je ovo njegov prvi susret sa liderima novog saziva crnogorske skupštine i nove vlade i izrazio očekivanje da će doći do što skorije zajedničke posjete crnogorskih lidera Briselu.\nIstičući da je Evropska unija dokazani prijatelj Crne Gore, predsjednik parlamenta Bečić zahvalio je na kontinuiranoj posvećenosti i izrazio uvjerenje da će dobri odnosi biti nastavljeni i tokom novog saziva Parlamenta.\nU tom kontekstu, Bečić je naglasio da Crna Gora ostaje dosljedna svom spoljnopolitičkom opredjeljenju, te da je to politika koja nema alternativu.\nBečić je upoznao potpredsjednika EK Žozepa Borelja sa prioritetima novog saziva Skupštine i istakao da će raditi na jačanju zakonodavne, nadzorne i kontrolne uloge, kao i reformi pravosuđa i sveobuhvatnoj reformi izbornog zakonodavstva. Ocijenio je da je Crna Gora pokazala demokratsku zrelost i da poruke iz Sporazuma tri koalicije pokazuju da Crna Gora ostaje dosljedna svom strateškom spoljnopolitičkom opredjeljenju.\n„Naš put je prozapadni, proevropski, prograđanski“, zaključio je Bečić.\nKrivokapić: Vlada dosljedna u sprovođenju reformi\nSastanak je bio prilika da Bečić pozove Borelja da posjeti Crnu Goru, što je sa zadovoljstvom prihvaćeno, uz očekivanje da će se to desiti čim dozvole epidemiološku uslovi.\nKrivokapić iskazao je izrazito zadovoljstvo prilikom da razgovara sa visokim predstavnikom Boreljem, kao i izraženom željom za susretom u Crnoj Gori. Uvjerio je Borelja da će Vlada na čijem je čelu biti dosljedna u sprovođenju reformi i ispunjavanju obaveza na putu integracija u Evropsku uniju.\n„Takođe, ukazano je na važnost intenzivne komunikacije i podrške u borbi protiv organizovanog kriminala i korupcije u Crnoj Gori, sa ciljem potpunog uspostavljanja vladavine prava, slobode medija, demokratizacije i stvaranja građanskog društva. Govoreći o slobodoljubivosti naroda Crne Gore, premijer Krivokapić je istakao značaj trenutka u kome je formiranjem meritokratske Vlade ostvaren početak direktne demokratije u Crnoj Gori“, saopšteno je iz parlamenta.\nSastankom je moderirala ambasadorka Delegacije Evropske unije u Crnoj Gori Oana Kristina Popa.


• Sloga: Odbranili pravo na solidarnu pomoć\nZaposlenima u Opštoj bolnici Dr Radivoj Simonović, nakon višemesečne borbe sa rukovodstvom ustanove, isplaćena je solidarna pomoć zbog rođenja deteta.\nUdruženi sindikati Srbije Sloga – sindikat zdravstva i socijalne zaštite, kako kažu, i ovog puta su uspeli da pobede samovolju pojedinaca koji su pokušali da uskrate prava zaposlenima predviđenih Posebnim kolektivnim ugovorom. Objašnjavaju da su se zaposleni obratili Sindikalnoj organizaciji Sloga - somborske opšte bolnice nakon što je rukovodstvo OB Dr Radivoj Simonović, na čelu sa vd direktorom dr Draganom Rastovićem, pokušalo je da ospori pravo zaposlenima na solidarnu pomoć u slučaju rođenja deteta. - Nakon nerazumljivog stava vd direktora, Udruženi sindikati Srbije Sloga – sindikat zdravstva i socijalne zaštite, podnose zahtev Inspektoru rada u Somboru da izvrši nadzor i da u skladu sa svojim nadležnostima utiče na rukovodstvo bolnice da postupi u skladu sa pozitivnim pravnim propisima i isplati solidarnu pomoć zaposlenima. U iščekivanju pozitivnog ishoda, kako je bilo u mnogim gradovima u Srbiji, inspektor rada donosi zaključak da zaposleni imaju pravo na solidarnu pomoć, ali da ta solidarna pomoć ne mora biti isplaćena - naveli su iz sindikata.\nUdruženi sindikati Srbije Sloga – sindikat zdravstva i socijalne zaštite, su o grubom kršenju propisa vd direktora i inspektora rada, obavestili sve nadležne institucije. Pored činjenice da dr Dragan Rastović nije postupao u skladu sa PKU koji je potpisao ministar zdravlja, iz sindikata navode, da je učinio još jedan prekršaj zbog koga su pokrenuli prekršajni postupak pred nadležnim sudom.\nZaposlenima je, ipak, 19. decembra isplaćena solidarna pomoć. Kako kažu, pobeda Udruženih sindikata Srbije Sloga – sindikata zdravstva i socijalne zaštite koja daje dodatni podstrek u daljoj borbi za sve zaposlene.\nsavamajstor @ Pon, 23.12.2019. 07:00\ndr dragan rastović inspektor rada ministar zdravlja opšta bolnica dr radivoj simonović posebni kolektivni ugovor prekršajni postupak privreda sindikat zdravstva i socijalne zaštite solidarna pomoć u slučaju rođenja deteta sombor udruženi sindikati srbije sloga\nPosetilaca online: 221


source.ba | ViK dva dana bilježi povećanu naplatu, KJKP Rad tvrdi da nema dug za vodu\nViK dva dana bilježi povećanu naplatu, KJKP Rad tvrdi da nema dug za vodu\nKJKP Vodovod i kanalizacija jučer i danas bilježi povećanu naplatu računa za vodu, kako građana tako i pravnih subjekata, ali i dužnika čija su imena objavljena u medijima, potvrđeno je za agenciju Patria od izvora iz ove kompanije.\nNa terenu 56 vozila i 140 radnika Zimske službe KJKP 'Rad'\nNa spisak koji je objavila agencija Patria reagirali su neki od navedenih dužnika, navodeći da su „dugovi predmet spora“ (FK Željezničar), „nemaju dugovanja“ (Nogometni savez BiH, Franjevački međunarodni studentski centar, KJKP Rad).\nIz KJKP Rad upućena je reakcija u kojoj navode da je dug od 103.491 KM netačna i neprovjerena informacija.\n- KJKP Rad Sarajevo je odgovorno i profesionalno preduzeće koje svoje obaveze prema drugim pravnim licima izmiruje u predviđenom roku. Nakon izvršenih provjera sa službom za finansije KJKP Rad Sarajevo na dan 9.11.2017. nema dugovanja prema KJKP ViK od strane KJKP Rad Sarajevo.\nNS BiH saopćio je da je dug od 29.409 KM nastao u periodu kad je zgradom upravljao Geodetski zavod FBiH, dakle prije nego što je NS/FS BiH postao vlasnik zgrade.\n- Napominjemo da je Savez zgradu kupio na Javnom konkursu koji je organizovao Općinski sud Sarajevo radi namirenja dugova po osnovu sudskih presuda u korist zaposlenika Geodetskog zavoda, te iz tog razloga pomenuti dug nije niti može biti prenesen na NS/FS BiH – navode iz Saveza.\nIako agencija Patria nigdje u tekstu nije tvrdila da je riječ o dugovanjima za prošli mjesec, već o ukupnom dugu (koji se mogao povlačiti iz ranijeg perioda) ipak nas raduje činjenica da je povećana naplata računa za vodu.\nTagovi: KJKP RadViK


Usvojen program ekonomskih reformi u BiH - Privredna štampa\nUsvojen program ekonomskih reformi u BiH\nVijeće ministara BiH usvojilo je Program ekonomskih reformi za period 2016 – 2018. godine, koji će Direkcija za evropske integracije dostaviti Evropskoj komisiji u Briselu do 31. januara 2016. godine, što predstavlja važan korak za nastavak integracija Bosne i Hercegovine u Evropsku uniju.\nProgram ekonomskih reformi sadrži prioritete strukturnih reformi Bosne i Hercegovine (koje su pripremile institucije BiH) te strukturne prioritete Federacije BiH i Republike Srpske.\nVlasti na državnom i nivou entiteta, u skladu s Programom ekonomskih reformi, provest će niz mjera u više od 25 prioritetnih reformskih oblasti radi pokretanja procesa oporavka i modernizacije ekonomije, jačanja održivog ekonomskog rasta i otvaranja radnih mjesta, kaže se u saopćenju Službe za informiranje Vijeća ministara BiH.\nPojačan sanitarno-zdravstveni nadzor nad uvozom pošiljki flaširanih pića\nSektor granične inspekcije Federalne uprave za inspekcijske poslove, radi zaštite zdravlja stanovništva usljed povećanih temperaturnih vrijednosti u ljetnom periodu,…\nSredstva iz IPA-e 2017 i za podršku zapošljavanju\nVijeće ministara BiH usvojilo je Informaciju Direkcije za evropske integracije o državnom programu IPA 2017 za Bosnu i Hercegovinu. Predložena…\nMinistar vanjske trgovine i ekonomskih odnosa Mirko Šarović potvrdio je da se radi na ugovaranju sastanka s institucijama Ruske Federacije…\nUručena donacija 35 Windows 10 tableta za sedam osnovnih škola\nNLB Banka otvorila novu poslovnicu u centru Sarajeva


DECA ĆE MOĆI DA SE VAKCINIŠU SAMO POD JEDNIM USLOVOM: Evo koja pravila će važiti za vakcinaciju najmlađih - www.025.rs\nwww.025.rs / DEČIJI KUTAK / DECA ĆE MOĆI DA SE VAKCINIŠU SAMO POD JEDNIM USLOVOM: Evo koja pravila će važiti za vakcinaciju najmlađih\nDECA ĆE MOĆI DA SE VAKCINIŠU SAMO POD JEDNIM USLOVOM: Evo koja pravila će važiti za vakcinaciju najmlađih\nVakcinu protiv korone primaće samo deca koja imaju neku hroničnu bolest. Naravno, ukoliko roditelji budu želeli da vakcinišu potpuno zdravo dete, to će im biti omogućeno.\nU najkraćem, ovo je odgovor na pitanje koje roditelji postavljaju otkako je postalo izvesno da će Srbija biti među prvim državama koje će dobiti vakcinu protiv virusa KOVID-19, najverovatnije već krajem godine.\nKako objašnjavaju stručnjaci, prvi u redu za vakcinaciju biće oni iz najugroženijih kategorija: starija populacija, hronični bolesnici i zdravstveni radnici, a zatim, po potrebi, policajci, vojnici, prosvetni radnici…\nVakcinacija će, kako sada stvari stoje, svakako biti dobrovoljna, baš kao u slučaju sezonskog gripa.\nKako kaže dr Predrag Kon, epidemiolog i član kriznog štaba, nema potrebe za vakcinacijom zdrave dece jer ona, kada se zaraze koronavirusom, imaju najblaže simptome.\nPosebna procedura provere\nČak i kad bi se uvela obaveza roditelja da vakcinišu decu protiv koronavirusa, u slučaju ruske vakcine, to se ne bi moglo masovno izvesti u prvom talasu vakcinacije. Naime, nacionalni istraživački centar “Gamalei” u Rusiji planira da počne testiranje vakcine protiv virusa korona na deci u januaru ili februaru sledeće godine.\n– Vakcina će biti pogodna za decu, ali prema ruskom zakonu, ona se može testirati na najmlađima tek kada prođe kompletan ciklus testiranja na odraslima – objasnio je direktor centra Aleksandar Gincburg.\n– Druga je stvar kada dete ima neku hroničnu bolest. U svakom slučaju, ukoliko roditelji žele da vakcinišu zdravo dete, moći će to da urade – rekao je Kon, ističući da bi epidemija korone bez vakcine svakako trajala nekoliko godina.\nIsti stav imaju i pedijatri, koji ne vide nijedan razlog da se uvede eventualna obaveza vakcinacije sve dece protiv KOVID-19. Poručuju, međutim, da što veći deo starije populacije treba da primi vakcinu, pošto je to jedini način da se spreči da ih mlađi zaraze.\nBiserka Šutaković, načelnica pedijatrije u domu zdravlja u Zemunu, objašnjava da se nisu do sada pomnije bavili ovim pitanjem s obzirom na to da se još ne zna kada će vakcina stići u Srbiju.\n– Ipak, mislim da bi se mogla primeniti analogija sa vakcinom protiv gripa, koju preporučujemo i dajemo samo deci koja imaju neku hroničnu bolest – kaže doktorka ističući da se ne treba plašiti vakcine i da ona u karijeri nije imala nijedan slučaj nekog negativnog pratećeg efekta vakcine kod dece.\nKina, Rusija, EU\n– Iako su Rusi prvi zvanično registrovali vakcinu sputnjik V, malo je poznato da su Kinezi još u julu počeli da daju svoje vakcine najugroženijim kategorijama stanovništva – objasnio je sagovornik, ističući da srpski lekari uveliko proučavaju dokumentaciju za kinesku, rusku, kao i za vakcinu koju zajednički proizvode “Astra zeneka” i Oksford.\nTags: hronične bolesti, vakcinacije najmlađih, vakcine\nPrigrevčani silovito startovali\nRoditelji, obratite pažnju! Ovih DESET STVARI morate da znate pre početka školske godine


PSI MOGU OTKRITI EPILEPTIČNI NAPAD KOD LJUDI - Kinologija\n18 oktobra, 2021 4 maja, 2022 pre 8 meseci Kinologija\t29 pregleda Psi\t1 minuta za čitanje\nJedno istraživanje Univerziteta u Belfastu, pokazalo je da pored toga što psi imaju sposobnost da oteraju lopove ili da budu vodiči slabovidim osobama imaju sposobnost i da predvide epileptični napad kod ljudi.\nEpileptični napada su povezani sa brojnim specifičnim mirisima koje psi mogu prepoznati kako tvrde autori istraživanja u časopisu MDPi Animals. Postoje brojne tvrdnje od ranije kako psi pokazuju promene u svom ponašanju pre napada, ali do sada te tvrdnje nisu bile proverene nijednom naučnom studijom.\nNaučnici zajedno sa biologom sa beelfastskog univerzoteta Nilom Pauelom su 19 pasa bez iskustva sa epilepsijom izložili mirisima koji su karakteristični za tri faze napada. U pitanju su mirisi koji nastaju u znoju pacijenata neposredno pre napada. Svih 19 pasa, koji su pritom bili različite starosti, pola i rase su pokazali promene u ponašanju kada bi nanjušili ove mirise.\n„Neki su čak trčali napred nazad do drugih članova porodice kako bi ih upozorili da osobi preti napad i to bez ikakvog prethodnog treninga“, – kako tvrdi Pauel, dodavši da sama obuka pasa nije preterano teška i da se može izvesti u roku od par nedelja. Kako je on takođe podsetio, zavisno od rase, psi imaju od 10.000 do 100.000 puta moćniji njuh od čovekovog.\nNjihovo istraživanje bi moglo da posluži razvoju sistema ranog upozorenja za više od 65 miliona ljudi koji žive sa epislepsijom, od kojih veliki procenat njih ne uspeva da konroliše napade uz pomoć lekova.\nOni planiraju da nastave sa svojim istraživanjima koja prema Pauelu mogu rezultirati i razvojem elektronskog uređaja koji bi bio osetljiv na određene biomarkere koji prethode epileptičnim napadima. Do tada, ljudi koji imaju teške napade i žive u strahu od odlaska u šetnju baz pratnje bi trebali da steknu pravo na obučenog psa koji im može pomoći najavljivanjem napada i na taj način spasiti ih od povreda ili čak i iznenadne smrti.\n← Prethodno Rešena misterija: Zašto mačke vole uzvišena mesta?\nSledeći → DA LI MAČKE SANJAJU?\nFilm Luke Papića „Bez“ najbolji na festivalu u Nionu\n18 aprila, 2022 pre 2 meseca\nU pitanju je bila svetska premijera ovog ostvarenja u kojem nas beogradski slikar Aleksandar Denić, u potrazi za svojim izgubljenim…\nNAKON SKORO DVA VEKA – BIZONI PONOVO U SRBIJI\n18 aprila, 2022 4 maja, 2022 pre 2 meseca Kinologija\nNakon skoro dva veka, bizoni su ponovo u Srbiji, odnosno u Nacionalnom parku na Fruškoj gori. Krajem marta stigli su evropski bizoni, vrsta životinja koja je bila potpuno zaboravljena na našem području. Prema nekim informacijama, poslednji bizon u Srbiji je odstreljen pre okvirno 200 godina, a Fruška gora je jedino mesto na celom Balkanu na […]\nNovo istraživanje dokazuje: Psi prepoznaju lažove\n2 septembra, 2021 4 maja, 2022 pre 10 meseci Kinologija\t1 minuta za čitanje\n28 maja, 2022 pre 4 sedmice 3 minuta za čitanje\n16 februara, 2021 5 maja, 2022 pre 1 godina Kinologija\t2 minuta za čitanje


Defanzivac crveno-belih Miloš Degenek ističe veliku važnost ovog susreta koji može mnogo da donese prvaku Srbije.\nMiloš Degenek i Filip Stojković\n- Derbi je nama najvažnija utakmica ove godine, kako zbog navijača, tako i zbog kluba. Velika je istorija između večitih rivala, derbi je derbi. Prvenstvo treba opet da se osvoji da bismo i sledeće godine igrali Ligu šampiona, tako da je nama Superliga primarni cilj. Spremićemo se najbolje što možemo da ostvarimo taj cilj u nedelju, a to je pozitivan rezultat i da svi budemo srećni - rekao je Degenek.\nReprezentativca Australije posebno raduje to što on i saigrači posle sedam odigranih mečeva imaju maksimalan učinak u domaćem šampionatu.\nMiloš Degenek u meču sa Napolijem\n- Lepo je što do sada nemamo poraz i što smo primili samo tri gola. Važno je da čuvamo mrežu i jako je bitno da imamo ritam trijumfa, voleo bih da tako nastavimo i u nedelju. Partizan je jako dobar tim koji saigrači i ja poštujemo. To je naš najveći rival i biće čvrsta i teška utakmica.\nDegenek će biti jedan od debitanata u 158. večitom derbiju.\n- Igrao sam derbi u Nemačkoj i Japanu, ali ovaj naš još nisam doživeo. Mislim da je najbolji derbi u svetu fudbala što se tiče emocija i istorije. Imamo najbolje navijače, ne samo u Srbiji već na svetu, a na terenu očekujem pravi "vatromet" - naveo je Zvezdin štoper.\nOn navodi da je borbenost najveća odlika crveno-belih i da ona može biti jedna od najvećih aduta u ovom meču.\n- Imamo skoro 30 igrača na odličnom nivou, svi smo jedna prava porodica, a konkurencija je jako zdrava. Ginemo za naše pozicije i ovaj klub, i svako ko se nađe na terenu uvek pruži maksimum. Partizan ima dobru ekipu i fokusira se samo na Superligu, zato mu je možda malo lakše, ali je igrao dan posle našeg meča sa Napolijem... Spremićemo se maksimalno za derbi, da se vratimo sa pozitivnim rezultatom - poručio je Degenek.\nPodsetimo, utakmica između Partizana i Crvene zvezde igra se u Humskoj u nedelju od 19 časova.


Gejts traži dodatnu pomoć NATO-a u Avganistanu\nAmerički sekretar za odbranu, Robert Gejts apelovao je na samitu u Poljskoj na saveznike iz NATO-a da pošalju još trupa u Avganistan, ali je takođe priznao da je svestan da bi za njih to politički moglo da bude nemoguće.\nGejts je na početku dvodnevnog skupa ministara odbrane zemalja članica NATO-a u Krakovu rekao da bi za mnoge zemlje NATO-a možda bilo lakše da pomognu u civilnom sektoru, umesto da značajno povećavaju broj svojih vojnika. Iako je povećanje trupa neophodno, dodao je Gejts, traži se i pomoć u izgradnji avganistanske civilne infrastrukture.\n"Zaista nam je potrebna dodatna civilna pomoć, treba nam jačanje tog civilnog sektora, dok mi istovremeno ojačavamo vojsku. Iskreno, mislim da bi to moglo da bude nešto što je našim saveznicima lakše da urade nego da se obavežu na značajno povećanja trupa, posebno na duže vreme", rekao je Gejts.\nGeneralni sekretar NATO-a, Jap de Hop Shefer, izjavio je da intervencija Alijanse u Avganistanu nije u fazi u kojoj su se svi nadali da će biti, i pozvao na regionalni pristup u borbi protiv terorizma i korupcije. Shefer je dodao da su jug i istok Avganistana rasparčani pobunom, dok droga i neefikasna vlast doprinose frustraciji običnih građana.


Duplirati vrednost trgovine sa Belorusijom | Kamatica\nPočetna > vest > Duplirati vrednost trgovine sa Belorusijom\nDuplirati vrednost trgovine sa Belorusijom\nTekst objavljen: 18.02.2015 14:40\nSrbija je napredovala sa 51. na 28. mesto po vrednosti trgovinske razmene sa Belorusijim, koja, prema srednjoročnom planu, treba da dostigne 500 miliona dolara, dvostruko više nego u prošloj godini, ocenjeno je danas na sednici Poslovnog saveta srpskih i beloruskih privrednika u Privrednoj komori Srbije (PKS).\nRobna razmena Srbije i Belorusije u 2014. godini opala je u odnosu na prethodnu godinu i iznosila je oko 250 miliona dolara.\nIzražavajući zadovoljstvo stanjem odnosa dve zemlje u svim sverama, ministar trgovine Belorusije Valentin Čekanov je na otvaranju sednice Saveta rekao da je Srbija napredovala sa 51. na 28. mesto po vrednosti trgovinske razmene sa Belorusijim i trenutno se nalazi ispred Austrije, Francuske i Estonije.\nČekanov je obećao da će Belorusija učiniti sve da ukloni nepotrebne prepreke za poslovanje srpskih privrednika.\nKopresedavajući Poslovnog saveta i izaslanik srpskog ministra privrede, Miloš Petrović ocenio je da privredna saradnja dve zemlje treba da ide u pravcu povećanja robne razmene, zajedničkog nastupa na trećim tržištima, investicija u zajedničke projekte. On je naglasio da Sporazum o slobodnoj trgovini dve zemlje tek sada dolazi do izražaja.\nKomentarišući pad robne razmene Srbije i Belorusije u prošloj godini, Petrović je ocenio da je na to najviše uticala situacija u regionu i pad valutnih kurseva na međunarodnom tržištu.\nPetrović je najavio da će na dvodnevnom sastanku Poslovnog saveta srpskih i beloruskih privrednika biti razmatrano više od 40 zajedničkih projekata u mnogim oblastima privrede, koiji treba da donesu rezultate na srednji rok.\nOn je pozvao srpske kompanije da uspostave saradnju sa biznismenima iz Belorusije.\nPredsednik PKS Marko Čadež ocenio je da su potencijali privredne saradnje Srbije i Belorusije daleko od stvarnih mogućnosti i ukazao da treba stvoriti prostor za mnogo intenzivniju poslovnu saradnju.\nCadež je naglasio da privrednici dve zemlje treba da razvijaju nove poslove i otvaraju nove mogućnosti i na tom putu obećao pomoć PKS.\nRukovodilac privrednog dela delegacije Belorusije Mihail Mjatljikov pozvao je srpske firme da učestvuju na sajmovima u Beolurusiji, što bi trebalo da unapredi privrednu saradnju dve zemlje.\nSrbija je napredovala sa 51. na 28. trgovinske razmene sa Belorusijim Privrednoj komori Srbije (PKS)


Osuđen administrator sajta za prodaju ukradenih kreditnih kartica i hakovanih naloga\nSajber hronika, 27.05.2021, 11:30 AM\nRuski državljanin Kiril Viktorovič Firsov osuđen je u SAD na 2,5 godine zatvora zbog vođenja popularnog veb marketa deer.io na kome su prodavci i kupci uglavnom bili sajber kriminalci.\nPrema saopštenju za štampu američkog Ministarstva pravde, Kiril Victorovič Firsov osuđen je na 30 meseci zatvora zbog toga što je bio administrator sada nepostojećeg veb sajta na kome su sajber kriminalci mogli da prodaju i kupuju ukradenu virtuelnu robu - podatke kreditnih kartica i druge ukradene podatke.\nDeer.io je bio među najbolje ocenjenim platformama na internetu pre nego što ga je prošle godine zaplenio FBI. Deer.io, za koji se smatra da je radio bar od 2013. godine, ako ne i ranije, tokom svih godina postojanja hostovao je oko 24.000 internet prodavnica, a korisnici sajta plaćali su pretplatu od 12 dolara mesečno. U vreme zaplene, Deer.io je hostovao 3.000 aktivnih prodavnica.\nUprkos tvrdnjama da se deer.io koristio samo za legitimno poslovanje i da korisnicima nisu bile potrebne nikakve pristupne privilegije, istraga FBI je otkrila da su glavni prodavci bili sajber kriminalci.\nFBI je otkrio prodaju ukradenih računa i podataka koji otkrivaju identitet, uključujući imena, adrese, brojeve telefona i brojeve socijalnog osiguranja. Većina žrtava je iz SAD i Evrope.\nAko bi neki kriminalac želeo da otvori prodavnicu na deer.io, on bi postavio svoje „proizvode“ i povezao novčanik za kripto valutu sa svojim izlogom. Pretplata se plaćala mesečno kriptovalutom ili preko servisa kao što je WebMoney.\nFirsov je uhapšen prošle godine na aerodromu JFK u Njujorku, dok se ukrcavao na let za Moskvu.\nFirsov se izjasnio krivim za optužbu za koju je predviđena maksimalna kazna od 10 godina zatvora i novčana kazna od 250.000 dolara.\nPrilikom izricanja presude, sudija Sintija Bašant je rekla da je Firsov već proveo 15 meseci u američkom zatvoru, i da će nakon odsluženja kazne biti deportovan u Rusiju.


Iako je zbog Snoudena nagrađen Pulicerovom nagradom, Vašington Post traži da se sudi\nTema: Iako je zbog Snoudena nagrađen Pulicerovom nagradom, Vašington Post traži da se sudi\n24.09.2016, 22:42 #1\nRedakcija Vašington Posta pozvala je Edvarda Snoudena da se vrati u SAD i suoči sa optužbama iako je ovaj list svojevremeno objavljivao poverljive dokumente koje je Snouden uzeo od američke Nacionalne bezbednosne agencije (NSA).\n"Snoudenovi branioci ne poriču da je on prekršio zakon - da ne spominjemo zakletvu i ugovorne obaveze - kada je kopirao i zadržao milion i po tajnih dokumenata", kaže se u tekstu pod naslovom "Nema pomilovanja za Snoudena" koji potpisuje uredništvo američkog lista. Međutim, Snoudenovi branioci pravdaju njegove postupke njegovim "plemenitim namerama", navodi se u tekstu.\nPost je spomenuo i svoje učešće u curenju poverljivih dokumenata. Snoudenu su u objavljivanju dokumenata pomogli novinari, uključujući i novinare Posta, i zahvaljujući tome američka javnost je po prvi put saznala da je NSA masovno prikupljala meta podatke o domaćem telefonskom saobraćaju, informacije o vremenu razgovora i stranama u razgovorima, i to bez sudskog odobrenja, priznao je Vašington Post.\nPrema mišljenju uredništva, problem je što je Snouden uradio i više od toga - on je objavio informacije o programu Prizma, u okviru kojeg je NSA vršila monitoring interneta u inostranstvu, a koji je prema tvrdnjama Posta legalan i ne predstavlja pretnju privatnosti. Još gore, on je objavio detalje o "opravdanim međunarodnim obaveštajnim operacijama".\nS obzirom da je Snouden do sada izjavljivao da se neće vratiti u SAD jer neće moći da dobije fer suđenje, Post je ponudio rešenje koje po mišljenju redakcije treba da bude kompromis obe strane.\nPo mišljenju Posta, rešenje bi moglo biti to da Snouden prihvati krivičnu odgovornost za ono što je uradio a da američka vlada bude blaža prema njemu zbog njegovog priznanja. "Izgleda da za sada nijedna strana nije zainteresovana za to", kaže se u tekstu Vašington Posta čije je uredništvo izrazilo stav da bi pomilovanje Snoudena bilo pogrešno.\nDa podsetimo, Gardijan, Njujork Tajms i sajt Intercept koji su pored Vašington Posta dobijali i objavljivali Snoudenove dokumente pozvali su američke vlasti da omoguće Snoudenu povratak u SAD i da ga oslobode svih optužbi.\n"To je normalno za medije koji svojim izvorima duguju zaštitu", kaže Glen Grinvald, urednik sajta Intercept koji ističe da se prihvatanjem materijala koje je dostavio izvor i njegovim objavljivanjem zapravo određujete prema tome kao prema informacijama koje su od javnog značaja.\nOn je kritikovao Post zbog toga što je njegovo uredništvo ne samo protiv pomilovanja, nego zato što zahteva da se njegovom sopstvenom izvoru, Edvardu Snoudenu, sudi za špijunažu.\nOn je pisanje Vašington Posta nazvao sramotnim podvigom u istoriji američkih medija. Post je prema njegovim rečima, prvi list koji je tražio krivični postupak protiv sopstvenog izvora, i to onog zahvaljujući kome je Post dobio i prihvatio Pulicerovu nagradu.


Zemljotres u Zenici - Naslovi.net vesti\nTlo u Bosni i Hercegovini (BiH) se ne smiruje i danas je zemljotres slabijeg intenziteta registrovan u Zenici\nNešto posle 10 sati, kako prenose bosanski mediji, registrovan je zemljotres jačine 3,4 stepena Rihterove skale, čiji epicentar je 10 kilometara od Zenice na jedan kilometar dubine. Ovo je, inače, već 11. zemljotres koji je za... »\nTlo kod Zenice ne miruje\nSarajevo -- Tlo u Bosni i Hercegovini se ne smiruje. Zemljotres slabijeg intenziteta, 11. u poslednja četiri dana, registrovan je u Zenici.\nNešto posle 10 sati registrovan je zemljotres jačine 3,4 stepena Rihterove skale, čiji epicentar je 10 kilometara od Zenice na jedan kilometar dubine. Novi zemljotres nije prouzrokovao materijalnu štetu, ali je dodatno uznemirio... »\nPanika u Zenici, novi zemljotres od 4,6 Rihtera\nKurir ponedeljak, 30. jul 2012.\nZemljotres se osetio oko 11 časova, a pojedini delovi grada nemaju struje, dok je među stanovništvom ponovo zavladala panika, pa su izašli na ulice\nZENICA - Zenicu je danas pogodio novi zemljotres, jačine 4,6 stepeni Rihterove skale sa epicentrom u naselju Smetovi. Zemljotres se osetio oko 11 časova, a pojedini delovi grada nemaju struje, dok je među stanovništvom ponovo... »\nJoš jedan zemljotres u Zenici\ne-Novine ponedeljak, 30. jul 2012.\nPodručje u okolini Zenice u ponedjeljak je oko 11 časova pogodio još jedan zemljotres jačine 4,5 stepeni Rihtelove skale. Kako javlja Fena, u zemljotresu nije bilo povrijeđenih, a podrhtavanje tla prouzrokovalo je manju materijalnu štetu Deveto podrhtavanja tla od subote\nU pojedinim dijelovima Zenice u ponedjeljak je nestalo struje, a među stanovništvom je ponovo zavladala panika. U strahu od novih, jačih potresa uplašeni Zeničani su sigurnost potražili na ulicama.... »\nB92 ponedeljak, 30. jul 2012.\nSarajevo -- BiH oko 11 sati potresao još jedan snažan zemljotres jačine 4,6 stepeni po Rihterovoj skali, a epicentar je ponovo bio u blizini Zenice.\nKako je preneo portal Klix.ba prenoseći navode Zeničana, podrhtavanje tla je bilo slično onome od pre dve noći kada je Zenicu pogodio jedan od najjačih zemljotresa u poslednih 40 godina izazvavši manju materijalnu štetu. Nakon... »\nOpet zemljotres u Zenici\nVesti online ponedeljak, 30. jul 2012.\nZemljotres jačine 4,6 stepeni po Rihteru pogodio je danas Bosnu i Hercegovinu, a epicentar je bio u blizini Zenice na lokalitetu Smetovi.\nPodrhtavanje tla je bilo slično onome od pre dve noći kada je Zenicu pogodio jedan od najjačih zemljotresa u poslednih 40 godina, jačine 4,5 stepeni po Rihteru. Novi potres je usledio danas oko 11, i u pojedinim delovima Zenice... »\nJoš jedan snažan zemljotres potresao Zenicu\nBlic ponedeljak, 30. jul 2012.\nBosnu i Hercegovinu je oko 11 sati potresao još jedan snažan zemljotres jačine 4,6 stepeni po Rihterovoj skali, a epicentar je ponovno bio u blizini Zenice, javljaju bosanski mediji.\nSnažan zemljotres u okolini Zenice\nRTV ponedeljak, 30. jul 2012.\nZENICA - Bosnu i Hercegovinu je oko 11 sati potresao još jedan snažan zemljotres jačine 4,6 stepeni po Rihterovoj skali, a epicentar je ponovno bio u blizini Zenice, javljaju bosanski mediji.\nSnažan zemljotres u Bosni\nNovi magazin ponedeljak, 30. jul 2012.\nBosnu i Hercegovinu je oko 11 sati potresao još jedan snažan zemljotres jačine 4,6 stepeni po Rihterovoj skali, a epicentar je ponovno bio u blizini Zenice.\nPortal Klix.ba je naveo da je podrhtavanje tla bilo slično onome od pre dve noći kada je Zenicu pogodio jedan od najjačih zemljotresa u poslednih 40 godina izazvavši manju materijalnu štetu. Nakon prvog zemljotresa danas je... »\nJoš jedan snažan zemljotres potresao BiH\n24 Sata ponedeljak, 30. jul 2012.\nZenica se opet tresla\nMondo ponedeljak, 30. jul 2012.\nIlustracija (Guliver/Getty Images) Kako je preneo portal Klix.ba prenoseći navode Zeničana, podrhtavanje tla je bilo slično onome od pre dve noći kada je Zenicu pogodio jedan od najjačih zemljotresa u poslednih 40 godina... »\nNovi potres kod Zenice\nRTS ponedeljak, 30. jul 2012.\nBosnu i Hercegovinu oko 11 sati potresao zemljotres jačine 4,6 stepeni po Rihterovoj skali. Epicentar je bio u blizini Zenice, kao i pre dve noći.\nJoš jedan snažan zemljotres jačine 4,6 stepeni po Rihterovoj skali potresao je oko 11 sati Bosnu i Hercegovinu, a epicentar je ponovno bio u blizini Zenice, javljaju bosanski mediji. Zeničani kažu da je podrhtavanje tla bilo... »\nNovi snažan zemljotres u BiH, sa epicentrom kod Zenice\nSlobodna Evropa ponedeljak, 30. jul 2012.\nU BiH je oko 11 sati danas zabilježen novi snažan zemljotres, sa epicentrom ponovno u blizini Zenice, na Smetovima. Prema podacima Seizmološkog zavoda FBiH današnji zemljotres registrovan je na dva kilometra dubine s epicentrom 7 kilometara od Zenice. Magnituda u epicentru iznosila je 4,6 stepeni... »\nPravda ponedeljak, 30. jul 2012.\nKako je preneo portal Klix.ba prenoseći navode Zeničana, podrhtavanje tla je bilo slično onome od pre dve noći kada je Zenicu pogodio jedan od najjačih zemljotresa u poslednih 40 godina izazvavši manju materijalnu štetu. Nakon prvog zemljotresa danas je usledio još jedan slabiji. Novo, snažno... »\nB92 pre 6 sati još 1 povezana\nZvezda ostala na plus četiri: Pešić čuva crveno-bele\nVečernje novosti pre 9 sati još 3 povezane\nZemlja dojava: U Rusiji više od 1.000 osuđeno zbog lažnih pretnji bombom\nTramp: Bili biste šokirani kad biste znali koliko smo spremni


10 najboljih noćenja s doručkom u San Jose Metro\nSmeštaj s uslugom doručka (B&B) - San Jose Metro, Kostarika\nNoćenja s doručkom/Pansioni (San Jose Metro)\nNoćenja s doručkom - San Jose Metro\n95 od 367 objekata odgovara vašim filterima. Obriši sve filtere\nBr. 1 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 2 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 3 od 95 – objekti sa najboljim odnosom cena/kvalitet – Noćenja s doručkom - San Jose Metro\nSpecijalna cena40 US$ (USD)\nBr. 4 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 5 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 6 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 7 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 8 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 9 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 10 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 11 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 12 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 13 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 14 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 15 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 16 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 17 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 18 od 95 – objekti sa najboljim odnosom cena/kvalitet – Noćenja s doručkom - San Jose Metro\nBr. 19 od 95 – objekti sa najboljim odnosom cena/kvalitet – Noćenja s doručkom - San Jose Metro


Komentari - Milorad Vesic\nNekoliko pitanja o vanrednom stanju?\nŽalosna je cinjenica da je Srbija morala da izgubi predsednika vlade, da bi ta ista vlada u roku od nekoliko sati objavila saopštenje u kome je, manje-više sažeto gotovo sve što su srpski mediji u poslednje dve i po godine objavili na temu kriminala. I tužno je što su, tek dva dana uoci najmasovnije sahrane u poslednjih dvadesetak godina, izvesni gospodin, koji se uredno odaziva sudskim pozivima zbog šenlucenja u nocnim klubovima i njegov prijatelj, vlasnik tržnog centra u Zemunu, nazvani pravim imenima. I tragicno je da je znak za pocetak trke za Srbiju bez kriminala morao da bude dat pucnjem iz snajperske puške. Ipak, deleci tugu zbog cinjenice da je jedan covek mucki ubijen i zadovoljstvo što neki do skoro nedodirljivi likovi dobijaju ono što su zaslužili, i ne želeci da se upuštam u opravdanost uvodjenja vanrednog stanja, ne mogu a da se ne zapitam:\nŠta ce se desiti sa više od 700 uhapšenih kada im istekne pritvor od 30 dana? Koliko ce njihove izjave, ako su date bez prisustva advokata, biti relevantan dokaz na sudu, kada i sam ministar policije Dušan Mihajlovic priznaje da su se mnogi koji su dobrovoljno svedocili o zlocinima, kasnije predomislili i rekli da im je izjava iznudjena?\nKakav je taj 6. oktobar, ako akciju borbe protiv organizovanog kriminala predvodi bivši clan JUL-a, a najvecu medijsku podršku ovom poduhvatu daje drugi bivši visoki funkcioner te partije, pri cemu su obojica zadržali pozicije koje su imali pre 5. oktobra?\nDa li je moralo da bude uvedeno vanredno stanje da bi se otkrilo da je ogromno zdanje Dušana Spasojevica u Šilerovoj ulici u Zemunu bespravno sagradjeno? Ili je, kako je to vec više puta ranije pomenuto, rušenje tako velikih objekata previše skupo, pa su neki od njih legalizovani, poput zgrade Pinka, na primer, zbog koje je cak menjan i regulacioni plan grada?\nKako je moguce da coveku, koji se u policijskoj evidenciji pominje kao vodja surcinskog klana, jedne od najmocnijih kriminalnih organizacija u zemlji, bude omoguceno da se dve godine bavi jednim od najunosnijih poslova u zemlji - asfaltiranjem puteva, kad policija ima informacije da na taj nacin pere nezakonito stecen novac? I da li je u medjuvremenu nestala surcinska kriminalna grupa, buduci da se u policijskoj evidenciji pominju još neki ljudi iz tog kraja, kojih sada nema medju uhapšenima?\nAko vec nije bilo dokaza o kriminalnim aktivnostima Milorada Lukovica Legije, da li je nekom palo na pamet da ovog, sada vec bivseg pukovnika JSO, priupita kako je moguce od policijske platice sazidati ogromnu kucu u Filmskom gradu? Ili je možda za to nedostajao toliko puta traženi Zakon o ispitivanju porekla imovine?\nŠta je sprecavalo skupštinsku vecinu da vec u prvih sto dana rada vlade (a ne tek posle dve godine) izglasa Zakon o borbi protiv organizovanog kriminala, koji bi policiji dao odrešene ruke, na nacin na koji je to regulisano, recimo, u Italiji ili SAD? Ako je problem bio u nedostatku skupštinske vecine na saveznom nivou, zašto to nije više potencirano u javnosti, kako bi se izvršio pritisak na sve politicke aktere da taj zakon sto pre usvoje?\nOtkud Vladimir Beba Popovic na sastanku glavnih urednika u Vladi Srbije, ako je pokojni premijer Djindjic još u oktobru potvrdio vest da je Popovic napustio položaj šefa Biroa za komunikacije, kako bi se posvetio privatnim poslovima? Da li je Popovic tada dao ostavku ili je poslednjih pet meseci bio na neplacenom odsustvu? Ili se mozda bavio privatnim poslovima, a nastavio da prima platu u Birou, za slucaj da se ponovo ukaže potreba za njegovim uslugama? Ako je dao ostavku, ko ga je onda ponovo imenovao na tu funkciju, pre nego što je i izabran novi premijer?\nDa li vanredno stanje podrazumeva da ministar za kulturu i informisanje može da zabrani bilo koji medij, samo uz obrazloženje da je kršio uredbu o vanrednom stanju, bez objašnjenja na koji nacin je, i inace neprecizna uredba, prekršena? I da li to što je rec o tabloidu sprecava borce za slobodu štampe da postave pitanje zbog cega je zapravo zabranjen dnevni list "Nacional"?\nI da li je toliko tesko dati objasnjenje zbog cega je nedeljnik "Identitet" zabranjen? Da li zbog podataka koje je objavio (medju kojima je i onaj da je premijer Djindjic meta slobodnog strelca), a koje je predstavnicima medija velikodušno delio lider SRS Vojislav Šešelj ili zato što su se ranije sumnje da iza ove novine stoji Milorad Lukovic Legija i novac stecen nelegalnim aktivnostima pokazale osnovanim?\nDa li je moguce da su i novinari krivi što su, kako to kaže potpredsednik Vlade Srbije Žarko Korac, objavljivali izjave advokata osumnjicenih za zlocine? Znaci li to da nije potrebno cuti i stav druge strane, osim ukoliko druga strana nije vlast? Da li su novinari krivi što su na sva njihova pitanja o pojedinim ljudima za kojima se sada traga, nadležni uglavnom davali neodredene odgovore, obicno "u interesu istrage"?\nDa li se ministar Branislav Lecic, koji kaže da su mediji u poslednje dve godine svojim pisanjem protiv vlade doprineli stvaranju atmosfere linca, zapitao koliko su on i njegove kolege iz Vlade zaslužne za to što ih sada kritikuje vecina medija koja ih je podržavala za vreme vladavine Slobodana Milosevica, a bezrezervno podržavaju upravo mediji koji su tada bili u službi Miloševicevog režima?\nI konacno, da li je podnošenjem prekršajnih prijava protiv trojice zajecarskih penzionera koji su na neprimeren nacin komentarisali ubistvo premijera, vracen verbalni delikt? Da li je do daljeg zabranjeno izražavati drugacije mišljenje od poželjnog ili, Ustavom zagarantovana sloboda govora dopušta i iznošenje razlicitih stavova i ocena, ma koliko glupi i primitivni oni bili?\n21. mart 2003. Milorad Vesic, novinar TV B92 (ranije "Reportera")


Vesti online / Srpski informativni portal / "Nema izgleda da krene Turski tok - ne daju Amerikanci"\nPredsednik Skupštine Udruženja za gas u Srbiji Vojislav Vuletić rekao je da ne isključuje mogućnost da gradnja gasovoda kroz Srbiji počne za, možda šest meseci ili godinu dana, pod drugim uslovima.\n- Ovog trenutka nema ništa od Turskog toka kroz Srbiju jer ne dozvoljavaju SAD pošto nudi njen gas, proizveden iz škriljaca koji bi se u Evropu dopremao u tečnom stanju - tvrdi Vuletić.\nKroz svaki gasovod, kako je rekao, "ide gas onoga ko može da ga isporuči, a u ovom trenutku i za sledećih deset godina to je Rusija". - Govorim o obezbeđivanju normalnih količina, a ne o količinama koje nosi tanker, a koji su Amerikanci dovezli u Poljsku ili neku drugu zemlju - rekao je Vuletić.\nProšle godine su, podsetio je, Amerikanci zbog hladne zime posebno u Bostonu "uvezli gas iz Rusije da bi ogrejali svoje građane, što znači da ga nemaju dovoljno ni za sebe, već da samo hoće da onemoguće da Rusija puni njen budžet prodajom nafte i gasa i da sklone predsednika Putina".


JEZIV VIDEO SA ADE CIGANLIJE: Muškarac juri devojku, pored stotina posmatrača 377\t778\nFALILE SU VAM SAMO KOKICE DA UŽIVATE! Na mrežama BES I OGORČENJE zbog prebijanja 243\t597\nMUNJEVITA AKCIJA BEOGRADSKE POLICIJE: Pogledajte kako je uhapšen muškarac 51\t49\nVuk Stosic\t 12.05.2021. 11:31h\nPriroda budi naše emocije i naša čula, a proleće je idealno vreme za inspiraciju u svim sferama života. Ukoliko poželite da u dom unesete prolećnu svežinu, na pravom ste mestu da dobijete dodatne savete, kao i da podstaknete maštu i probudite nove želje.\nTrendovi uređenja, koji će u vaš dom ovog proleća udahnuti novu energiju, umesto sofa sa oštrim i grubim linijama, velikim jastucima i naglašenim rukonaslonima, u pravi plan stavljaju sofe malih dimenzija sa zaobljenim ivicama, a ležaj MONDO je pravi primer nameštaja koji se odlično uklapa u ovaj trend. Pored toga što će doprineti otvorenosti prostora, on je i veoma praktičan, pa je idealno rešenje kada je u pitanju opremanje dnevnog boravka.\nAko i vaša trpezarija zahteva promene, prolećnu svežinu ćete uneti ukoliko se odlučite za trpezarijsku stolicu HTC-118 i trpezarijski sto MAX S, kao i klub sto ATRIA fi 45x42. Kontrast je takođe poželjan u ovakvom ambijentu, pa se za njegovo postizanje posvetite dodatnoj dekoraciji u kombinaciji sa sitnim i jednostavnijim komadima nameštaja.\nZa ovakve enterijere su tipične atraktivne tapete i boje zidova, pa se preporučuje da se, ukoliko ste dovoljno hrabri, igrate bojama. Međutim, svakom ambijentu je neophodan i balans, tako da prostor možete umiriti komadima nameštaja koji su jednostavnijih oblika i neutralnijih tonova. Idealne kombinacije za to su ugaone garniture COMO i NORA F, koje će, pored svoje funkcionalnosti, zahvaljujući smirenom dezenu i svedenom dizajnu, doprineti i estetici prostora. Eksplozija boja je svakako poželjna, ali su dobrodošli i detalji u beloj boji, poput klub stola, lampe ili tepiha, koji će se odlično uklopiti i umiriti ambijent.\nUkoliko ste ipak ljubitelj mirnijih boja, u uređenju koristite više organskog materijala, kao i smelije konstrukcije nameštaja, od ratana ili drveta. Jedan od takvih komada nameštaja je i ljuljaška DREAM-L od braon ratana, koja je idealna za uživanje u sunčanim, prolećnim danima na terasi ili u dvorištu.\nDnevni boravak možete osvežiti samo jednim komadom nameštaja, poput fotelje NEW YORK, koju možete kombinovati sa zidovima tople palete boja, u zemljanim tonovima. Za dodatnu svežinu u prostoru dizajneri enterijera Forma Ideale savetuju da unesete dekoraciju u vidu zelenog bilja, koje će, pored asociranja na proleće, probuditi mir i harmoniju.\nProleće je donelo nove trendove, a čak i mala promena u našim životima i domovima može značiti mnogo. Baš iz tog razloga, vreme je da ispoljite svu svoju kreativnost i ideje i da počnete da uživate u čarima proleća, koje će vas napuniti novom, pozitivnom energijom.\nForma Idealenova energija\nFALILE SU VAM SAMO KOKICE DA UŽIVATE! Na mrežama BES I OGORČENJE zbog prebijanja devojke pred nemim posmatračima (VIDEO) 243\t597


Višković: Privreda Srpske trpi zbog neformiranja vlasti na nivou BiH\nNaslovna/Politika/Višković: Privreda Srpske trpi zbog neformiranja vlasti na nivou BiH\nPredsjednik Vlade Republike Srpske Radovan Višković izjavio je da se neformiranje vlasti na niovu BiH, ali i Federacije BiH (FBiH), odražava na ekonomiju i privredu Republike Srpske, te da je samo u “Elektroprenosu BiH” trenutno zarobljeno blizu 200 miliona KM, od kojih 45 odsto pripada Srpskoj.\nVišković je istakao da bi do kraja mjeseca trebalo da bude spremna tužba protiv FBiH i Uprave za indirektno oporezivanje BiH s obzirom na to da je Srpska samo za 2018. i prva četiri mjeseca ove godine zbog neprimjenjivanja koeficijenta za raspodjelu prihoda od indirektnih poreza u gubitku oko 46 miliona KM.\n“Kao predsjednik Vlade Srpske imam zakonsku obavezu da štitim budžet i to ću morati da radim, jer smatram da je to nedopustivo”, rekao je Višković za “Euroblic”.\nVišković je naglasio da se određene aktivnosti, koje Vlada Srpske ima u planu da uradi u narednom periodu, ne mogu realizovati dok ne prođu određenu proceduru u Savjetu ministara, kao i da sa Vladom FBiH postoji nekoliko otvorenih pitanja zbog kojih trpi budžet Srpske.\nOn je naveo primjer “Elektroprenosa BiH”, jer se u FBiH ne mogu dogovoriti o imenovanju novog menadžmenta, dok je starom istekao mandat, a problem zbog kojeg je ovo preduzeće u blokadi je da li će direktor biti Bošnjak ili Hrvat.\n“Ovde više nisu u pitanju milioni zarobljenih maraka, već sigurnost i pouzdanost našeg energetskog sistema što je preduslov za razvoj privrede i ulaganja stranih investitora”, naglasio je Višković, te napomenuo da je o tom problemu u nekoliko navrata razgovarao sa premijerom FBiH Fadilom Novalićem.\nOn je istakao da se u razgovorima sa investitorima može zaključiti da u 90 odsto stvari koje im smetaju, odnosno odvraćaju od ulaganja, nisu u rukama Srpske, već institucija na niovu BiH.\nVišković je objasnio i da Srpska ne može da utiče na mnoge od tih stvari, počev od carinske politike, zaštite domaćih proizvoda, prekomjernog uvoza svega i svačega i slično.\nKao jedan od pozitivnih primjera je naveo preduzeće “Mreža – netvork”, koje je odlučilo da fabriku iz Rumunije premjesti u Srpsku, kao i da su još dva investitora iz inostranstva najavila preseljenje svojih fabrika u okolinu Bijeljine, a vode se i pregovori sa izuzetno jakim privrednim subjektima iz Srbije da bi se riješio problem preduzeća “Levita” u Lijevča polju i Šećerane u Bijeljini.\nPremijer Srpske je istakao da je Vlada prepoznala potencijal banjskog turizma koji će pomagati, te je najavio da se ovih dana ozbiljno radi da se riješi pitanje banje Guber u Srebrenici, ali i još nekih drugih banja.\nVišković je naglasio da je zahvaljujući ulaganjima u Olimpijski centar “Jahorina” povećan broj gostiju i da ovo preduzeće pozitivno posluje, te dodao da se trenutno radi na rješavanju imovinsko-pravnih odnosa da bi u narednom periodu tu privukli i neke od poznatih svjetskih hotelijerskih lanaca.\nOn je dodao da je u planu da krajem ovog mjeseca bude ozvaničen početak radova na rekonstrukciji magistralnog puta od Sarajeva prema Jahorini i da se radi o investiciji vrijednoj nekoliko miliona maraka.\nKada je riječ o odlascima sa ovih prostora, Višković kaže da je povećanje plata jedan od preduslova da se taj problem riješi i da je zbog toga Vlada Srpske stavila fokus na povećanje ličnih primanja u realnom sektoru.\n“Ne smijemo da zaboravimo da nam realni sektor puni budžet. Kada riješimo ovo pitanje, tek onda možemo da idemo u našu konačnu mjeru, a to je da smanjimo poreska opterećenja realnom sektoru i na neki način stvorimo bolji privredni ambijent u Srpskoj. Pred poslanicima parlamenta Srpske je set od skoro 40 zakona koju upravo idu u pravcu tog našeg cilja”, rekao je Višković.\nbanje BiH budžet centar fabrika FBIH Imam Jahorina mandat Plata pregovori privreda ulaganja\n“POZIV BEZ DETALJA” SDS važe, PDP neće kod Dodika na KONSULTACIJE\nČelnik Prointera veza s lobistima\nBosančić: Crnatkovi skandali nisu nimalo smiješni\nStav Srpske o NATO-u mora da bude poštovan i prihvaćen\nNe postoji sukob sa MUP-om\nHrvatska na granici s BiH postavlja ogradu sa šiljcima


07.02.2021 u 13:44\nMinistar poljoprivrede Srbije Branislav Nedimović najavio je danas da će od kraja marta početi isplata subvencija poljoprivrednim proizvođačima i poljoprivrednicima. „Svega toga ne bi bilo da 2020. nismo imali najmanji pad bruto društvenog proizvoda i ne bi imali novca za isplatu subvencija. Poljoprivreda je prošle godine imala fantastične rezultate. Krajem marta najpre idu isplate po hektaru pa za opremu pa za mehanizaciju”, rekao je Nedimović za RTS, prenosi Tanjug. On je naveo da će budžet za poljoprivredu ove godine iznositi 53 milijarde dinara. Ministar je zamolio ljude da za subvencije konkurišu na vreme. Kazao je da je iznos za subvencije bio povećan 2020. i da će svi sistemi mera koji su postojali prethodne godine biti i ove, s tim što će, dodaje, poljoprivrednici\n02.02.2021 u 18:18\nZa podsticaje u poljoprivredi ove godine 180 miliona dinara\nSekretarijat za privredu grada Beograda će za mesec dana raspisati javne pozive za dodelu podsticajnih sredstava u oblasti poljoprivrede, za šta je ove godine iz gradskog budžeta opredeljeno 180 miliona dinara. Kako je najavio gradski sekretar za privredu Milinko Veličković, biće raspisana četiri javna poziva za podsticaje koji se odnose na nabavku traktora, poljoprivrednih priključnih mašina za povrtarstvo, ratarstvo, pčelarstvo i ratarstvo. Naveo je da se Beograd prostire na 350.000 hektara od čega je 270.000 hektara poljoprivredno zemljište, a da se obrađuje 250.000 hektara. „To nam daje za obavezu da vodimo računa o poljoprivredi. Zato subvencije iz godine u godinu rastu”, rekao je Veličković u obrenovačkom naselju Dren gde je, navodi se na sajtu opštine Obrenovac, posetio


Zabrana kretanja stupa na snagu od sutra, 10. aprila.\nBez obzira na zabranu kretanja, ukoliko građani osete bilo kakve tegobe ili treba da se jave u svoj dom zdravlja u slučaju sumnje na koronavirus, ne treba da odlažu odlazak i neće biti sankcionisani ukoliko zbog toga napuste svoj dom, saopštila je Vlada.\nGrađani stariji od 65 godina mogu napustiti svoje domove u petak, od 4 do 7 časova ujutro, kako bi kupili namirnice u prodavnicama koje će raditi u petak, u istom periodu – od 4 do 7 časova ujutro.\nVlada Srbije nastaviće da sa najvećom pažnjom prati razvoj situacije u vezi sa COVID-19 i prilagođava sve mere, oslanjajući se isključivo na savete stručnjaka, piše u saopštenju.\n„Još jednom apelujemo na sve građane da se pridržavaju svih mera bez izuzetka, kako bismo svi zajedno, što pre iz ove bitke izašli kao pobednici“, saopštila je Vlada Srbije.\nViše iz ove kategorije « Informacije o Covid-19 9. aprila u Srbiji: Još jedna osoba preminula, registrovano ukupno 2.867 zaraženih\tEpidemiolog Predrag Kon: Kontakte treba potpuno zabraniti – nakon vikenda će biti odlučeno šta dalje sa merama »


DSS zloupotrebljava Pokrajinu | Glas javnosti\nPočetna > Politika > DSS zloupotrebljava Pokrajinu\nNada Kolundžija, šef poslanika DS-a, optužuje premijerovu stranku\nDSS zloupotrebljava Pokrajinu\nBEOGRAD - Nada Kolundžija, šef poslaničke grupe DS-a, izjavila je da zloupotreba Kosmeta u stranačkim promocijama i nadmetanju nanosi ogromnu štetu interesima Srbija.\n- Trebalo bi izbaciti retoriku koju smo jedva preživeli u ne tako dalekoj prošlosti i koja nas svađa sa svetom tokom ove nove runde pregovora - kazala je ona Beti povodom izjava koje su se o Pokrajini poslednjih dana mogle čuti od pojedinih zvaničnika DSS-a o stvaranju NATO države na Kosmetu.\nNaši napori, istakla je, treba da idu ka pridobijanju što više uticajnih zemalja za naše stavove kada je reč o rešavanju budućeg statusa Kometa.\n- Moramo biti svesni da su ovi pregovori možda poslednja šansa da braneći svoj državni interes dođemo do rešenja koje će obezbediti mir i evropsku perspektivu, ne samo Srbije, već i čitavog regiona - dodala je Kolundžija i navela da „pokušaj stranačkih prvaka da se pomalo ratobornom retorikom na temu Kosova bore za glasače u Srbiji u ovom trenutku loša je usluga državi“.\nOna nije mogla ni da potvrdi ni da negira informacije da je DS predložila DSS-u da predsednički izbori budu održani do kraja ove godine, a lokalni u martu 2008.\n- Ne mogu ni da potvrdim ni da demantujem pisanje medija jer sudbina zavisi od dogovora sa koalicionim partnerima. Za nas je važno je da se postigne dogovor sa koalicionim partnerima bez obzira na naše procene šta bi bilo najadekvatnije - kazala je Kolundžija agenciji Beta.\nNeki mediji su objavili da taj scenario predviđa i dogovor stranaka vladajuće koalicije o podršci zajedničkom kandidatu za predsednika Srbije, ali i daje vremena da se sa DSS-om postigne dogovor o sistemu lokalnih izbora, jer u stranci Vojislava Koštunice ne pristaju na većinski sistem koji predlaže DS.\nNed, 19/08/2007 - 14:46 — Vanja\nNado, nemoj više da nas braniš, molim te, nemožemo više da izdržimo, idi malo brani šiptare\nVladine pare su najslađe\nSrpske uniforme ne mogu na Kosmet\nSedam terorista pobeglo iz zatvora na Kosmetu


Za jednog kandidata\nBEOGRAD (Beta) - Predsednik NS CG Dragan Šoć izjavio je da je saglasan sa idejom da članice koalicije "Zajedno za Jugoslaviju" na ovogodišnje predsedničke izbore u Crnoj Gori izađu sa zajedničkim kandidatom.\n"Još nismo razgovarali o tome, ali bilo bi jako dobro ako bi koalicija mogla da se dogovori o jednom kandidatu. Time bi smo skoncentrisali snagu i energiju i taj kandidat bi imao šansu da pobedi na izborima", rekao je Šoć u intervjuu BK Televiziji. Šoć je ocenio da bi "bilo psihološki jako važno" ako opozicioni kandidat pobedi sadašnjeg predsednika Crne Gore Mila Đukanovića na tim izborima.\n"Srbija se 2000. godine okupila oko jednog kandidata, jer je bilo važno pobediti Miloševića. Da Milošević nije izgubio predsedničke izbore, SPS je mogla da formira Saveznu vladu sa SNP-om, ali je poraz Miloševića značio i kraj njegove strukture vlasti. Mislimo da to može da se dogodi i u Crnoj Gori s Đukanovićevim režimom", ocenio je Šoć.\nUpitan da li bi predsednički kandidat opozicije u Crnoj Gori mogao da bude lider SNP-a Predrag Bulatović ili on, Šoć je odgovorio da to nije toliko važno pitanje, već da je mnogo važnije da se sledeći predsednik drži Ustava, koji mu ne daje prevelika ovlašćenja.


Laketa se zahvalio građanima zbog pridržavanja preventivnih mjera tokom pandemije virusa korona | Trebinje Live\nLaketa se zahvalio građanima zbog pridržavanja preventivnih mjera tokom pandemije virusa korona\nNačelnik Policijske uprave Trebinje Siniša Laketa stanje bezbjednosti na području ove uprave ocijenio je kao zadovoljavajuće, istakavši da su se građani pridržavali mjera koje je donio Republički štab za vanredne situacije, kao i lokalni štabovi u Srpskoj s ciljem sprečavanja širenja virusa korona.\nLaketa je na konferenciji za novinare rekao da su policijski službenici uspjeli da se izbore sa svim izazovima koje je donijelo vanredno stanje.\nOn je naveo da se najveći broj prekršaja koji je evidentiran u vanrednom stanju odnosi na kršenje policijskog časa i okupljanje u većim grupama.\nKad je riječ o migrantima, Laketa je istakao da je njihovo kretanje svedeno na minimum nakon zatvaranja granica zbog pojave virusa korona, te zbog pojačanog prisustva policije na ilegalnim prelazima.\nOn je pozvao sve građane da se pridržavaju svih propisanih mjera sprečavanja širenja virusa korona, naročito nošenja zaštitne maske i držanja fizičke distance.\nNačelnik Sektora policije Policijske uprave Trebinje Petar Kozjak rekao je da je u aprilu evidentirano 96 narušavanja javnog reda i mira u kojima su počinjena 203 prekršaja, što je za 178 prekršaja više u odnosu na isti mjesec prethodne godine.\n"Uzimajući u obzir da u prethodnoj godini nije počinjen nijedan prekršaj koji se odnosi na ograničenje kretanja na određenom prostoru, kao i propuštanje obaveze brige o maloljetniku, zbog maloljetnika koji su kršili policijski čas u aprilu ove godine počinjeno je 186 ovih prekršaja i može se zaključiti da je povećanje broja narušavanja javnog reda i mira u direktnoj vezi sa mjerama preduzetim na suzbijanju širenja bolesti izazvane virusom korona", ukazao je Kozjak.\nKozjak je naveo da je na području Trebinja evidentirano 106 prekršaja, Nevesinja 49 prekršaja, u Bileći 19, Gacku 18, dok je na području Ljubinja evidentirano 11 prekršaja protiv javnog reda i mira.\n"Najviše počinjenih prekršaja odnosi se na ograničenje kretanja na određenom prostoru, 180 prekršaja, a zatim tuča i fizički napad - sedam prekršaja i propuštanje obaveze brige o maloljetniku šest prekršaja", rekao je Kozjak.\nKada je riječ o bezbjednosti saobraćaja, Kozjak kaže da se u ovom periodu dogodilo 20 saobraćajnih nezgoda od kojih je u pet bilo sedam lakše povrijeđenih lica, a u 15 manje materijalne štete na vozilima, što je manje za 12 nezgoda ili 37,5 odsto nego u istom periodu prošle godine.\n"Iz saobraćaja je isključeno 37 vozača od kojih su 14 zbog vožnje pod uticajem alkohola i dva zbog vožnje pod uticajem narkotičkih sredstava", rekao je Kozjak.\nNačelnik Sektora kriminalističke policije Policijske uprave Trebinje Bojan Dabić naveo je da je u aprilu evidentirano 12 krivičnih djela.\nOn je naveo da se na opšti kriminalitet odnosi devet krivičnih djela, što je za 43 odsto manje u odnosu na isti period prošle godine, na privredni kriminalitet dva krivična djela, što je više za 100 odsto u odnosu na uporedni period i jedno krivično djelo iz oblasti bezbjednosti saobraćaja, što je za 50 odsto manje u odnosu na uporedni period.\nDabić je rekao da je Policijska stanica Bileća rasvijetlila i dokumentovala krivično djelo teška krađa koje je počinjeno prošle godine i protiv jednog lica podnijela dopunu izvještaja o počinjenom krivičnom djelu.\n"Krivično djelo je počinjeno na štetu jedne starije osobe kojom prilikom je osumnjičeno lice lažno se predstavljajući kao radnik `Vodovoda` ušlo u stan i na drzak način iz jedne prostorije otuđilo kovertu u kojoj se nalazilo 12.000 KM", rekao je Dabić.\nTAGOVI: Drustvo Policija Sinisa Laketa Koronavirus\nU Trebinju se obilježava dan bez automobila - Pridružite se i vi\nPolicija uključena u kontrolu mjera, broj gostiju zavisi od kvadrature\nTuča u Trebinju, u Gacku ukradene košnice i solarni paneli


Ministarstvo finansija prihvatilo Državnu strategiju EBOR-a za Kosovo (2022-2027) | Kosova.info\nDom|Vijesti|Ekonomija|Ministarstvo finansija prihvatilo Državnu strategiju EBOR-a za Kosovo (2022-2027)\nMinistarstvo finansija prihvatilo Državnu strategiju EBOR-a za Kosovo (2022-2027)\nMinistar finansija, rada i transfera Hekuran Murati primio je danas od šefa kancelarije EBOR-a u Prištini Nil Tejlora Državnu strategiju EBOR-a za Kosovo (2022-2027), navodi se u saopštenju za javnost prenosi Kosova.info.\nStrategija, koja je razvijena u koordinaciji sa domaćim institucijama, identifikuje oblasti u kojima je EBOR najbolje pozicioniran da pomogne Kosovu i postavlja uslove za razvoj novih projekata uz podršku EBOR-a tokom 2022-2027.\nOvom prilikom, ministar Murati je pohvalio saradnju sa EBOR-om, kao snažnim partnerom za postizanje ciljeva Vlade u pravcu razvoja i jačanja učinka privatnog sektora na Kosovu, podržavajući prelazak na čistu energiju, zaštitu životne sredine i razvoj infrastrukture.\nGlavni prioriteti strategije su: Razvoj konkurentnijeg i inkluzivnijeg privatnog sektora kako bi se omogućio ekonomski rast, podrška tranziciji zelene ekonomije na Kosovu kroz diversifikaciju energetskih izvora i veću efikasnost u korišćenju resursa i podršku regionalnoj integraciji, te infrastrukturu za privlačenje stranih investicija.\nKako se navodi u saopćenju, tokom ovog sastanka, strane su se obavezale da će produbiti međusobnu saradnju u cilju poboljšanja života građana Kosova./Kosova.info.\nKrasnići iz PDK-a: Sastanak sa predsjednicom Skupštine Albanije o saradnji sa kosovskom Skupštinom\nDvije žrtve COVID-19 pogrešno su sahranjene u Prizrenu, dvije osobe su uhapšene


Početna Software Upravljanje Informacijama dokoni SYNC & SHARE\nSarađujte bilo gde, bilo kada i sa bilo kog uređaja\nDanašnji poslovni svet prolazi kroz sve brže promene, dok nove tehnologije i globalna integracija nameću preduzećima neprestane inovacije. Angažovanje i odgovaranje na ove promene od ključnog je značaja za uspeh svakog poslovanja. Kompanije će moći da obezbede kontinuiranu konkurentnu prednost samo ako pronađu način da fleksibilno reaguju na nove izazove i ako su spremne da usvoje nove trendove bez oklevanja.\nDeljenje datoteka sa internim i spoljnim saradnicima igra važnu ulogu u svakodnevnim poslovnim rutinama. dokoni SYNC & SHARE pruža projektnim timovima fleksibilnost koja im je poznata iz korisničkih rešenja u informatičkom oblaku u kombinaciji sa bezbednošću koja je ključna u poslovanju. Zaposleni mogu jednostavno da kreiraju sopstvena radna okruženja i upravljaju njima kako bi na projektima radili brže i efikasnije nego ikad – jer uz dokoni SYNC & SHARE mogu da rade bilo gde, bilo kada i sa bilo kojim uređajem.\ndokoni SYNC & SHARE obezbeđuje fleksibilno upravljanje pristupom i deljenje podataka i informacija sa internim i spoljnim akcionarima i saradnicima. Korporativne datoteke i dokumenti su zaštićeni u skladu sa smernicama koje određuje kompanija. Aplikacija čuva prethodne verzije dokumenata i pouzdano prati ko je šta radio u kom dokumentu. Mogućnost dodavanja komentara u datoteke i dokumente i automatskog slanja obaveštenja saradnicima unapređuje efikasnost zajedničkog rada na dokumentima.\nUz dokoni SYNC & SHARE, svako poslovanje će unaprediti svoju efikasnost, moći će brže da odgovori na promene i poboljšaće ukupnu brzinu poslovanja. Korisnici sistema dokoni SYNC & SHARE dobijaju potpunu fleksibilnost po pitanju vremena, lokacije i uređaja, što ovu aplikaciju čini naročito interesantnom kompanijama koje rade sa više lokacija.\nKontaktirajte nas za više informacija o Mobile collaboration rešenju\nDeljenje datoteka sa internim i spoljnim saradnicima\nPristup sa svih uređaja\nIntegracija sa više skladišta za podatke\nObjedinjeno povezivanje sa više instalacija na različitim lokacijama\nFunkcionalnost otpuštanja datoteka\nSinhronizacija održava sve podatke sinhronizovanim sa svim korisnicima i uređajima\nOmiljene datoteke omogućavaju brzi pristup najčešće korišćenim datotekama\nKomentari o sadržaju zasnovanom na datotekama\nOznačavanje dokumenata radi brže pretrage\ndokoni SYNC & SHARE brošura


Kolumne & novosti: Tadić: Sprovodi se najbrutalnija funkcionerska kampanja u novijoj istoriji\n"Vučić više nije samo čovek iznad svih zakona i institucija, nego i specijalni vaspitač nacije koji se u svakodnevnim orvelovskim obraćanjima lično bavi svakim detaljem, sve odluke zavise od njegove dobre volje, sva pomoć koja dolazi je zbog njegovih ličnih kontakta i tako dalje", rekao je Tadić, nekadašnji predsednik Srbije, za list Danas.\nKako je rekao, "time se stvara lažni utisak da od njega lično zavisi život i smrt svakog čoveka Srbiji i da bi svi koji prežive trebalo njemu lično da budu zahvalni".\nTadić je rekao i da je očigledno da su "određeni lekari selektovani da zapravo budu medijski lekari i javni podržavaoci ove vlasti".\n"Tako smo došli ne samo u komičnu, već i opasnu situaciju, da lekari koji se obraćaju javnosti sve više postaju političari, a Vučić sve više preuzima ulogu lekara. Ne bi me čudilo da posle ovog medijskog izleta u medicinu, njegovi najfanatičniji sledbenici krenu da mu se obraćaju sa zahtevom da im prepisuje recepte", rekao je Tadić.\n"Kao što sam smatrao da je bilo potrebno da i pre donošenja odluke o bojkotu svi zajedno tu odluku prodiskutujemo u svim njenim aspektima i da izađemo istovremeno sa jedinstvenim stavom, tako i sada smatram da bi, s obzirom na novonastalu situaciju i ponašanje vlasti tokom ove krize, bilo odgovorno da svi zajedno prodiskutujemo odluku o bojkotu", rekao je Tadić na pitanje o izborima.


Više od milijardu KM za gradnju autocesta stoji u Parlamentu BiH -\n“Inženjeri naši su isplanirali, isprojektovali cestu, izvođenje ide bez ikakvih problema kada se izvodi, međutim sve druge stvari koje su vezane za gradnju autoceste čini mi se da ne štimaju”, kazao je Zlatar.\n“U 2018. godini od kada se prihod i prikuplja u iznosu od 0,25 KM po litru derivata prikupljeno je 386 miliona KM, a u osam mjeseci 2019. je prikupljeno 267,9 miliona”, izjavio je Ratko Kovačević, portparol UIO BiH.\n“Od ove milijarde eura negdje iznad, nešto više od 500 miliona eura je u Parlamentarnoj proceduri i čeka na ratifikaciju i odobravanje da bi ta sredstva postala potpuno operativna”, pojasnio je Denis Zvizdić, predsjedavajući Savjeta ministara.\n“Mi smo u fazi da imamo jedan broj ugovora koji smo već dodjelili i počeli da radimo u ovom dijelu od 36 km, a da nisu ratificirani, sredstva nisu operativna. S druge strane imamo dogovor sa bankama da iz svojih sredstava predfinansiramo dok se ne završi ratifikacija i onda će nama banke refundirati”, kazao je Adnan Terzić, direktor Autocesti FBiH.\n“Podatak da smo mi od momenta kada je usvojen Zakon o akcizama do danas oko 250 miliona maraka već uradili posla, što je već plaćeno izvođačima“, dodao je Terzić.\n“Sigurno da je taj novac išao u puteve danas bismo imali dobre puteve, a što se tiče tih para imaju regionalni putevi, magistralni, lokalni, sve to košta”, poručio je Zlatar.\nNa području cijele BiH operativno je blizu 200 km autoputa, od čega polovina u RS, druga u FBIH. RS tek je počela gradnju na Koridoru 5c. Novac prikupljen po osnovu Zakona o akcizama Autoputevi RS iskoristili su za servisiranje kredita Gradiška-Banjaluka i “9. Januar”, za eksproprijaciju zemljišta na budućim dionicama, izradu dokumentacije, ali i izgradnju naplatnih stanica Čatrnja, Nova Topola i Aleksandrovac.


Ponovna izrada gazećeg sloja pneumatika za kamione\nPonovna izrada gazećeg sloja i kanala: održiv način za produženje veka trajanja pneumatika\nKao menadžer ili vlasnik voznog parka, imate odgovornost da upravljate svojim voznim parkom što efikasnije moguće – ali i da smanjite ugljenični otisak vašeg poslovanja. Naše usluge ponovne izrade gazećeg sloja i kanala osmišljene su da vam pomognu da ispunite obe obaveze.\nJednostavno veća održivost\nKlijenti često zahtevaju od svojih dobavljača da ispune ključne kriterijume održivosti. Najmoderniji vozni parkovi na svetu zbog toga koriste ponovnu izradu gazećeg sloja i kanala kao ekološki prihvatljiviju opciju od kupovine novih pneumatika. Ponovna izrada gazećeg sloja znači manje otpada, manje energije – i zahteva samo trećinu ulja od količine koja je potrebna za proizvodnju novog pneumatika.\nPerformanse u rangu sa novim pneumaticima\nPošto pneumatike sa ponovo izrađenim gazećim slojem dizajniraju isti stručnjaci koji proizvode i nove pneumatike, uz korišćenje iste smeše gume, pneumatici sa ponovo izrađenim gazećim slojem kompanije Goodyear imaju isti dezen i profil i nude slične performanse kao potpuno novi pneumatici.\nMaksimalno iskoristite svaki pneumatik\nPonovna izrada gazećeg sloja i kanala su ključni delovi životnog ciklusa pneumatika koji omogućavaju da dobijete najveću moguću kilometražu iz svakog pneumatika i obezbeđuju značajnu uštedu u poređenju sa cenom novih pneumatika.\nProdužite vek trajanja pneumatika uz kompaniju Goodyear\nAlfonso Abril Ruiz, menadžer voznog parka, Transportes Las Maravillas\n„Pneumatik sa ponovo izrađenim gazećim slojem bi trebalo da ima iste performanse kao i ekvivalentni novi pneumatik. Upravo zbog toga smo poverenje pri izboru partnera dali kompaniji Goodyear.“


Beograd dobija prvi privatni studentski dom\nPrestonica će u septembru dobiti prvi privatni studentski dom, koji će se nalaziti u zemunskom naselju Altina. Bilo je nagoveštaja da bi za tu namenu mogla da se upodobi i jedna višespratnica na Novom Beogradu, ali je vlasnik tog objekta u međuvremenu odustao od namere da stanove čija je prodaja slabo išla pretvori u sobe za akademce.\n– Vlasnik objekta na Novom Beogradu je obustavio adaptaciju zgrade, što znači da nije u mogućnosti da primeni kriterijume i standarde koji su propisani za studentske domove. Nije danas lako izboriti se sa problemima u građevinarstvu i ekonomskom krizom – kaže Zoran Trninić, pomoćnik ministra prosvete za studentski i učenički standard.\nTako je u trci ostala samo zgrada u Altini, koja je trebalo da bude hotel, ali je vlasnik odlučio da prihvati poziv Ministarstva prosvete i svom objektu promeni namenu.\n– Na tu lokaciju računamo u septembarskoj podeli soba, u Altini bi trebalo da bude mesta za 150 akademaca. Vlasniku predstoji pravni deo posla – od registrovanja firme do ispunjavanja svih zakonom propisanih procedura – objašnjava Trninić.\nPrema Pravilniku o kategorizaciji domova, kandidati za preimenovanje poslovnih objekata u privatne studentske domove treba da uvedu Hasap standard, opreme sobe, naprave čitaonice, uposle obezbeđenje i stručni kadar, obezbede sve higijenske i tehničke uslove za funkcionisanje doma. Neophodno je da garantuju da će u sledeće najmanje četiri godine obezbediti sredstva za funkcionisanje ustanove. Mesečna cena boravka biće poznata posle sklapanja ugovora o prijemu privatnih domova u okvire studentskog standarda.\nU ovim domovima moći će da borave i budžetski i samofinansirajući studenti, ali i polaznici privatnih fakulteta.\nZainteresovani i u Novom Sadu\n– Našem ministarstvu javio se i konzorcijum investitora iz Novog Sada. Oni sa mađarskim partnerima planiraju da do septembra u glavnom gradu Vojvodine završe adaptaciju zgrade u kojoj bi moglo da boravi između 300 i 400 akademaca. Dobro je da se za ulaganje u studentski standard interesuju i privrednici van Beograda – ističe Zoran Trninić, pomoćnik ministra prosvete.\nUz prijatelje bolje i brže radimo\nPočela treća faza gradnje zaobilaznice oko Bijeljine


Porošenko saopštio kada će biti održan „sabor ujedinjenja“ pravoslavne crkve u Ukrajini - 01.12.2018, Sputnik Srbija\nPorošenko saopštio kada će biti održan „sabor ujedinjenja“ pravoslavne crkve u Ukrajini\nSabor ujedinjenja pravoslavne crkve u Ukrajini mogao bi da bude održan sredinom decembra ili čak ranije, rekao je predsednik Ukrajine Petro Porošenko. 01.12.2018, Sputnik Srbija\n08:59 01.12.2018 (Osveženo: 09:00 01.12.2018)\nSabor ujedinjenja pravoslavne crkve u Ukrajini mogao bi da bude održan sredinom decembra ili čak ranije, rekao je predsednik Ukrajine Petro Porošenko.\n30 Novembar 2018, 11:16\n„On (sabor ujedinjenja) će biti održan sredinom decembra, možda i u prvoj polovini decembra“, obećao je Porošenko, navodi se na sajtu predsednika Ukrajine. On je dodao da će datum ovog sabora objaviti carigradski egzarh.\nVest o „saboru ujedinjenja“ objavljena je samo na ukrajinskoj i engleskoj verziji predsedničkog sajta, dok na ruskoj verziji ne postoji vest, samo snimak Porošenkovog obraćanja.


21. Zimski Karate kamp u Gamzigradskoj banji – RADIO TELEVIZIJA BOR\nZAJEČAR – Preko 60 karatista, boravilo je proteklog vikenda u Gamzigradskoj banji na 21. Zimskom karate kampu koji preko dve decenije organizuje Gradski karate klub Zaječar. U okviru kampa održan je i karate turnir Kup Gamzigradske banje, a gosti iz nekoliko gradova, kući su poneli lepe utiske.\nZimski karate kamp u Gamzigradskoj banji namenjen je trenerima, sudijama, a najviše takmičarima koji mu se i najviše raduju.\n„I gostujući klubovi veoma su zadovoljni organizacijom, a i treneri kažu da je ovo jedan od boljih kampova u Srbiji“, potvrđuje i Ljubiša Šiškin, sensei 8. dan crni pojas KK Bušido Leskovac\n„Ovaj kamp ne bi bio ni izbliza ovako dobar i ne bi trajao više od dve decenije da iza njega ne stoji i Specijalna bolnica za rehabilitaciju Gamzigradska banja“, kaže dr Rade Kostić, direktor RH centra Gamzigradska banja.\nU okviru Zimskog karate kampa organizovana su i polaganja za karate zvanja i za karate sudije, a održan je i karate turnir Kup Gamzigradske banje, a najbolji su kući poneli zahvalnice, diplome i medalje i pehare.\nTags: gamzigradska banja, kamp, karate, Zaječar, zimski\nPrevious Rukometašice i košarkaši Rudara na domaćem terenu, košarkaši Bora gostuju\nNext Poraz ekipnih sportskih klubova


Najslabije karike | PC Press\n22. januar 2017. 15. mart 2017. Nenad Veljković\nIz godine u godinu na Internetu je sve više prevara, a tehnike i napadi postaju sve složeniji i ozbiljniji. Prognoze stručnjaka pokazuju da će se ulaganja u IT bezbednost do 2020. godine udesetostručiti. Prvenstveno se misli na ulaganja u zaštitu digitalne imovine kompanija, poverljivih podatka i informacija o klijentima. Biti spreman danas je postalo veoma važno. Iako su napadi u finansijskom sektoru veoma česti, može se reći da se upravo tu najviše ulaže u napredne sisteme za bezbednost IT infrastrukture. A ko će uložiti u edukaciju i bezbednost klijenta?\nNiko se ne može sto posto zaštititi. Hakeri ne spavaju i, ako pogledamo tendencije u mračnom delu Mreže, neophodno je stalno poboljšavati sisteme bezbednosti. Pođimo od pretpostavke da je informacioni sistem u finansijskom sektoru trenutno doveden do određenog nivoa bezbednosti. Pošto napadači traže nove prilike, oni će nastojati da uspostavljeni nivo preskoče. Uverili smo se više puta da je svaka prepreka za „crne šešire“ dostižna i da je jedina nepoznanica vreme koje im je za to potrebno. Nekada se ono merilo mesecima, a danas danima. Kada tehnike napada uspeju da preskoče dostignuti nivo bezbednosti, možda je već kasno da se razmišlja o unapređenju IT zaštite.\nNapadi na finansijske institucije\nFinansijski sektor veoma je zanimljiv hakerima – najzad, uvek se sve vrti oko krađe novca. Posmatrajmo banke: poslednjih godina dosta je para uloženo ne samo u opremu već i u stručnjake u oblasti IT bezbednosti, što je dovelo do značajno bolje zaštite. Ipak, i dalje ima uspešnih napada. S druge strane, manje se pominje da se dosta napada spreči zahvaljujući naprednim rešenjima za prevenciju i detekciju upada, kao i kvalitetnoj saradnji unutar internih i eksternih bezbednosnih timova.\nPoslednjih nedelja primećeno je više vrsta napada na bankarske institucije u Evropi i Aziji. Upad u IT sistem Ruske centralne banke doveo je do odliva više od 30 miliona dolara. Srećom, napad je veoma brzo detektovan, što je dovelo do sprečavanja veće štete.\nDa i vikend hakeri ne zaostaju, pokazao je skorašnji napad na Tesco banku. Novac je ukraden sa preko 20.000 računa, nakon čega je Tesco banka donela odluku da stopira sve online transakcije, štiteći klijente od daljih zloupotreba. Zapravo, napad je bio znatno obimniji, ali uspešno je sprečen odliv sa više od pola hakovanih računa. Sumnja se da je zloupotreba načinjena zbog propusta u online sistemu plaćanja, pa upotreba platnih kartica nije bila blokirana na bankomatima i PoS terminalima.\nNapadi su sve obimniji – hakerska grupa Cobalt je, pomoću zlonamernog softvera, istovremeno napala veliki broj bankomata u Rusiji, Španiji, Velikoj Britaniji, Holandiji, Bugarskoj, Belorusiji, Poljskoj i nekim drugim evropskim zemljama. Na ovaj način hakeri su nastojali da u što kraćem vremenu dođu do većih novčanih sredstava, itekako svesni činjenice da će, pošto budu detektovani, napadi biti brzo zaustavljeni.\nNije dovoljno da samo kompanije vode računa o svojoj bezbednosti. Klijenti treba da budu veoma oprezni i upoznati s pretnjama koje ih mogu zadesiti kako bi se odbranili, ali i pravovremeno reagovali ako posumnjaju da su, na primer, njihove platne kartice ili nalozi na digitalnim servisima zloupotrebljeni.\nPročitajte i: Britanska policija optužuje dvojicu tinejdžera grupe Lapsus$\nZaštita korisnika digitalnih servisa, kao što su eBanking, mBanking ili mPay, na istom je nivou kao i zaštita same banke. Ako klijent smatra da banka treba da koristi najbolju antivirusnu (AV) zaštitu u svojoj računarskoj mreži i na računarima, onda je to svakako nešto što bi trebalo i sam korisnik da primeni. Dosta napada dešava se zato što korisnici eBanking servisa nemaju ili ne ažuriraju AV zaštitu, koriste stare verzije Windows a ili zaborave da nakon obavljenih transakcija iz računara izvade karticu s digitalnim sertifikatom iz čitača.\nPovećava se i broj napada na mobilne uređaje. Kada inficiraju uređaj, trojanci nastoje da ukradu što više podataka, kao što su IMEI, broj i model telefona, verzija operativnog sistema, kontakti, korisnička imena i lozinke za pristup raznim aplikacijama, računi, slike… Pojedini trojanci ostaju aktivni i kada je zaraženi telefon „uspavan“, pa prikupljaju podatke s mikrofona ili kamere.\nNapadi na kritičnu infrastrukturu\nUpad zlonamernog softvera u računarski sistem može dovesti do opšteg kolapsa. Napad na bolnice širom sveta doveo je do otkazivanja hiljada operacija, a time su bili ugroženi i pacijenti. U početku napadi nisu bili toliko ciljani, jer zlonamerni softver ne pravi razliku između računara u bolnicama ili nekim drugim kompanijama. Neke bolnice platile su otkup i tako samo motivisale napadače da više ne napadaju zdravstvene ustanove.\nPregled država iz kojih je dolazio\nnajveći broj spam napada u drugoj polovini 2016. godine izražen u procentima\nNapad na Deutsche Telekom doveo je do zastoja u radu preko 900.000 rutera ovog operatora. Da stvar bude teža, problemi su potrajali nekoliko dana, a pored onemogućavanja pružanja usluge Interneta, zastoj se pojavio i kod servisa fiksne telefonije i televizije. Naime, sve tri vrste saobraćaja prosleđuju se preko rutera koji su bili napadnuti. Budući da je reputacija najvažnija, Deutsche Telekom ponudio je svojim korisnicima tokom rešavanja problema besplatne usluge mobilnog Interneta.\nPročitajte i: Napadi Lapsus$ grupe došli su iz Engleske\nPregled broja novih zlonamernih programa po godini, izražen u milijardama i pregled broja različitih zlonamernih programa po godini izražen u milijardama.\nDa je probleme relativno lako izvesti u bilo kom delu kritične infrastrukture, pokazuje i napad na sistem javnog prevoza u San Francisku. Hakeri su pomoću ransomware a poznatog pod imenom Mamba inficirali oko 2000 kompjutera opštinske železnice San Franciska. Opet su hakeri tvrdili da sistem nije namerno hakovan, već se tako desilo, mada zbog toga nisu odustali od otkupa u iznosu od 100 bitkoina. Sam napad, pored šifrovanja podataka, omogućio je napadaču daljinski pristup zaraženim radnim stanicama i prikupljanje potencijalno korisnih informacija, kao što su ugovori i informacije o zaposlenima ili klijentima.\nOvakvih i sličnih napada biće sve više. Da li će biti uspešni ostaje da vidimo i nadamo se da će dobra zaštita biti korak ispred pretnje. Zato o informacionoj bezbednosti ne treba da razmišljaju samo kompanije, već i svako od nas. Pravilno uspostavljena mrežna infrastruktura, licencirani softver, kvalitetna AV zaštita i redovno pravljenje kopija podataka doprinose odbrani od zloupotreba, a stalna edukacija štiti nas tamo gde smo najslabiji – kada nas nešto sumnjivo zainteresuje, pa „samo kliknemo“…\nTagovi: broj spam napada, Hakerski napadi, kritična infrastruktura, opreznost, zlonamerni program\n← Barijera za nepozvane\nEnergetski doping →


Uz Divac fondaciju 105 domaćinstava pokrenulo biznis - AgroSmart\nU 2017. godini Fondacija Ana i Vlade Divac je pomagala je poljoprivrednicima i nastojala da doprinese razvoju ruralnih sredina u Srbiji.\nUnapređenje uslova za odrastanje i obrazovanje dece i omladine i podrška omladinskim projektima je oblast u koju Fondacija godinama ulaže i tokom protekle godine kroz različite projekte obnovljeno je i opremljeno 17 škola i vrtića koje svakodnevno koristi više od 9.000 dece. Pored toga dodeljeno je 38 učeničkih stipendija i podržan je 51 omladinski projekat širom Srbije. Za kraj godine obezbedili smo i 1.000 novogodišnjih paketića za decu u školama širom Srbije.\nZa razvoj socijalnog preduzetništva u Srbiji dodeljena su sredstva za 7 socijalnih preduzeća u vrednosti od 47.000 dolara dok je za podršku organizacijama civilnog društva u Srbiji dodeljeno 320.000 dolara.


MILORAD DODIK: Čini mi se da neko veruje da će povlačenjem paralela između Ukrajine i Bosne ušićariti neku korist\nAutor: Glas javnosti 08.03.2022. u 17:11\nSrpski član Predsedništva BiH Milorad Dodik izjavio je da se sukobi u Ukrajini ne mogu porediti sa gradjanskim ratom u BiH, mada se, kako je ocenio, mediji i pojedini političari u Federaciji BiH trude da dokažu da je u pitanju "gotovo pa ista vrsta sukoba".\n"Ono što jeste isto je neverovatna količina propagande kojoj su izloženi stanovnici BiH, baš kako su bili izloženi devedesetih godina prošlog veka, čime se po ko zna koji put opravdala teza da je istina ta koja prvo strada u svakom ratu", kazao je Dodik za agenciju Srna.\nPrema njegovim rečima, na delu je „ista i satanizacija jednog naroda, u ovom slučaju ruskog, što su Srbi u ratu dobro iskusili na svojoj koži i protiv koje se i danas, trideset godina kasnije, moraju boriti“.\n„Čini mi se da neko u BiH veruje da će povlačenjem paralela između Ukrajine i BiH ušićariti neku političku korist koju bi im obezbedio neko sa strane, intervencionizmom koji nikada ovde nije prestao“, kazao je Dodik.\nOn je ocenio da je su problemi u BiH političke prirode, da nisu od juče i da će se morati rešavati samo političkim i pravnim sredstvima, kao i da će to morati da urade domaći politički akteri.\nDodik je ponovio da se od početka sukoba u Ukrajini zalaže za neutralan stav i da smatra da je to bio najbolji stav koji je BiH mogla zauzeti, sa željom da se strane u sukobu što prije dogovore.\n"Navijanje u svakom ratu je i nemoralno i nenormalno, a za male zajednice kakva je BiH i štetno. Posledice sukoba u Ukrajini ekonomski se već osećaju u BiH. Јa bih želio da te posledice dugoročno budu što manje", kazao je srpski član Predsedništva BiH.\nrusijaukrajinabosna i hercegovinamilorad dodik


Poslednji rok za pristajanje ili odustajanje od zastoja u otplati kredita | podunavlje.info\n9. avgust 2020 – Građani koji ne žele da pauziraju sa otplatom kredita mogu do sutra, 10. Avgusta, da se jave matičnim bankama i odbiju moratorijum, odnosno pauzu u otplati, kako je to objasnila u svom saopštenju Narodna banka Srbije.\nBanke u Srbiji imale su obavezu da na svojim portalima objave obaveštenje za klijente o novom zastoju u otplati kredita i u njemu informacije o početku primene i periodu trajanja moratorijuma, obračunu kamate, načinu otplate obaveza po prestanku moratorijuma, mogućim alternativnim načinima otplate obaveza, kao i reprezentativni primer iznosa obaveze pre i nakon prestanka moratorijuma.\nUkoliko dužnik u roku od deset dana od dana objavlјivanja obaveštenja nije odbio ponudu, smatraće se da je prihvatio moratorijum. Klijent banke može da odbije ponudu o moratorijumu elektronskim putem, poštom, telefonom ili u filijalama i predstavništvima.\nOd primene moratorijuma može i da se odustane tokom njegovog trajanja, saopšteno je iz Narodne banke, a detalje o načinima odustajanja, kamatama i prestanku moratorijuma možete da pogledate OVDE:\n19/09/2020, 1:41 pm


Nova pojačana kontrola saobraćaja – inmedia.ba\nNova pojačana kontrola saobraćaja\n21 Juna, 2012 12:37\nPripadnici sanske policije će narednog vikenda sprovesti još jednu pojačanu kontrolu učesnika u saobraćaju.\nKako su nas informisali iz Policijske stanice Sanski Most, akcija će se sprovesti na osnovu mjesečnog plana 23./24 . juni u dva vremenska termina od 19 do 21 sat, te od 23 do 2 sata iza ponoći.\nAkcenat u prvom terminu će se ovaj put dati na kontrolu tehničke ispravnosti motornih vozila i kontrolu vozača mopeda i motocikla, a u drugom terminu sa akcentom na upravljanja motornim vozilom pod dejstvom alkohola i upravljanje neregistrovanim motornim vozilom, kao i druge prekršaje.\nU akciji će učestovati tri motorizovane patrole i policajci pozornici koji će pojačanu kontrolu saobraćaja sprovoditi na dionici magistralnog puta M – 15 Pobriježje – Šejkovača, zatim na dionici regionalnog puta R – 405 Pobriježje – Došenovići i na području užeg dijela grada.\nIz Policijske stanice Sanski Most naglašavaju da će se osim pomenute, akcije pojačane kontrole saobraćaja sprovoditi i u narednim danima, a obzirom na pojačanu frekvenciju saobraćaja tokom ljetnjeg perioda. Ujedno je upućeno i upozorenje vozačima da se pridržavaju saobraćajnih propisa, posebno kod parkiranja u užem centru grada, kako policajci na terenu ne bi bili prisiljeni provoditi kaznene mjere.


Sfera dr Jon predsednik IO Alijanse Vojvođanskih Rumuna | Vojvođanska Konvencija\nDame i gospodo, poštovani Vojvođani,\nSrbija je još uvek u velikom previranju. Ako se modernizuje i izabere Evropski model, ako bude moderna i efikasna država a demokratija ne bude samo jezička igra onda će se i autonomija Vojvodine revitalizovati i razviti u Vojvođanski homogeni identitet sačinjen od različitosti, to jest istinske multikulturalnosti čije okvire određuju zajednički prostor, demokratske vrline i produktivna višesmerna komunikacija različitosti.\nAVR / Alijansa Vojvođanskih Rumuna / smatra da Vojvođanska autonomija, i pored svega što se dogodilo u poslednje dve decenije, i dalje ima potencijal/ referendum=građani Vojvodine / ali samo ako je profilisana kao otvorena evropska i kosmopolitska ideja.\nAko je u Srbiji relevantan Evropski kurs, tada će se morati uvažavati Evropska iskustva i kriterijumi, to znači modeli regionalizma kakve srećemo u nekim zemljama Evropske Unije začinjeno autohtonim iskustvom sa svrhom stvaranja istinske vojvođanske autonomije , ali prva pretpostavka je menjanje važećeg Ustava Srbije.\nAVR je učestvovala i bila pored vas i na prvoj i drugoj, i sad na trećoj Vojvođanskoj Konvenciji, jer je svatila i oseća da je vojvođanski identitet duboko usađen u nama i prožima sve naše pore delovanja, on se ne može poklanjati niti anulirati, naprosto zato što je on deo našeg mentalnog sklopa.\nNa kraju želim samo da podsećam da je referendum neiskorićeni kapital, naš rad i naše ideje su nedovoljno dostupne građanima Vojvodine i zato predlažem veće angažovanje i put pod noge od sela do sela i od grada do grada.


Vladimir – RUR Esports\nPeter “ppd” Dager, kapiten američkog tima OpTic Gaming, nema mira. Iako je uspeo da osvoji pre samo 2 dana LAN turnir, stigao je da uzburka strasti u pro Dota sceni. Naime, procurela je informacija da će na poslednjem Super Majoru…\nIgrao se meč grupne faze StarLadder i-League Invitational, sezona 5, između ukrajinskog NaVi i brazilskog SG esports , u best of 3, gde je na kraju dobio NaVi sa 2:0. Ali svakako najbolji momenat cele serije se dogodio u prvoj…\nMineski se odlučio na ovaj korak pošto su bili nezadovoljni odlukom organizatora da samo na 3 dana pred početak kvalifikacija promene propozicije takmičenja. Prema provobitnom rasporedu trebalo je da učestvuje samo četiri tima, ali zbog novonastale promene broj je povećan…\nProšlo je mesec dana od kada smo dobili novi pretplatnički servis Dota Plus . Valve je uspeo da nas potpuno iznenadi , umesto dugo očekivanog The International battle pass-a dobili smo Dota Plus sistem . Nemojte brinuti i dalje ćemo…


Run, Forest, Run!: Samanjac\nKako se datum štafetnog prvenstva približavao tako se i pritisak u meni povećavao, s obzirom na to da sam prošle godine početničkom greškom tako reći usr'o trud i rad mojih klupskih kolega i upropastio vicešampionsku titulu.\nPlan redosleda štafete nismo menjali poslednjih pet godina, tako da je i sad ostao isti, Peki, ja, pa Dragiša.\nU trku sam ušao maksimalno koncentrisan, gde sam na svaki deseti korak proveravao sever, a brojeve kontrola pamtio po tri unapred i još jednom bih proverio pre nego što bi čip stavio u stanicu. Zbog svega toga možda sam bio i malčice sporiji, ali sam trku završio prosečnim rezultatom, vremenom 45.42 sa oko 4-5 minuta grešaka.\nNa kraju smo ustanovili da smo sva trojica imali prosečno vreme, što nam je i donelo treće mesto, mali žal ostaje za izgubljenom drugom pozicijom jer nam je izmakla za nekih 20-ak sekundi zaostatka, al' ne marimo.\nHoću da se izvinim u ime cele štafete Stražilovo organizatoru zbog nemogućnosti da ostanemo na proglašenju, ali treba da znaju da su napravili odličnu trku, možda i najbolju na kojoj sam bio ove godine.\nZa ubuduće, imam plan da pretrčim Bukovački maraton od 35 kilometara i ujedno da mi to bude neki početak rada na dužini pred Novosadski maraton.\nОбјавио Run, Forest Run-o у 10:14


Tužba kulturnih organizacija Upravnom sudu protiv Sekretarijata za kulturu grada Beograda - Nezavisna kulturna scena Srbije\nTužba kulturnih organizacija Upravnom sudu protiv Sekretarijata za kulturu grada Beograda\nVeći broj organizacija i udruženja iz Beograda podneo je 23.5. Upravnom sudu tužbu protiv Sekretarijata za kulturu Gradske uprave Beograda kojom se traži poništavanje rezultata “Javnog konkursa radi prikupljanja predloga za finansiranje ili sufinasiranje iz budžeta grada Beograda, projekata u kulturi kao i projekata umetničkih, odnosno stručnih i naučnih istraživanja u kulturi” za 2019. godinu, zbog niza propusta, kršenja zakonske procedure i netransparentnosti postupka.\nKonkurs Sekretarijata za kulturu Grada Beograda doneo je još jednom katastrofalne rezultate i pokazao visok stepen netransparetnosti rada komisija čija imena, čak ni nakon zahteva grupe organizacija koje su na konkursu učestvovale, nisu objavljena.\nRezultati ovogodišnjeg gradskog konkursa objavljeni su bez imena članova komisija, izostali su podaci o odbijenim predlozima projekata, kao i obrazloženja za podržane i za odbijene projekte, nije objavljen ukupan iznos sredstva koji je dodeljen, niti iznos sredstava po oblastima, kao što je bio slučaj i prethodne tri godine.\nSkandalozno je da se među podržanim projektima našao veliki broj “sumnjivih” programa organizacija ili pravnih lica koja u registru delovanja ili nemaju kulturu uopšte ili je ona navedena u generičkom opisu velikog broja oblasti u rasponu od ekologije do preduzetništva.\nMeđu ključnim tačkama tužbe kojom se traži poništavanje gradskog konkursa je i nepravedan i nezakonit raspored finansija – na primer, u oblasti umetničke igre gde je opet jedna osoba za svoje dve organizacije dobila više od 50 odsto ukupnih sredstava (Dance Council 8 miliona i Nacionalna fondacija za igru 2 miliona, od predviđenih ukupno 19 miliona 740 hiljada za ovu oblast).\nOvim povodom biće organizovana konferencija za štampu u Medija centru, Terazije 3, u utorak, 28. maja od 12h.


Opet o penzijama: povećanje za sve ili samo za neke? - Istinomer\nRadmilo Marković 11. 6. 2018.\nKako je Istinomer već pisao, ukidanje ovog zakona značiće ukidanje sistemske disproporcije i sistemskog diskriminisanja penzionera sa penzijama iznad 25.000 dinara. Ukratko, ako uzmemo primer dva penzionera od kojih je, pre novembra 2014. jedan primao 25.000 a drugi dvostruko više – 50.000 dinara (dakle, penzije su im bile u odnosu 1:2), taj odnos, proporcija između dve penzije je sistemski bio narušen pomenutim zakonom. Konkretno, u ovom slučaju, taj odnos je odjednom umesto 1:2 postao 1:1,77.\nIstovremeno kada je Vučić najavio ukidanje ovog zakona, pročitao je i plan prema kome će se penzije ponovo dovesti u disproporciju: osim ukidanja zakona, penzije će biti povećane, ali ne svima isto: prema podacima koje je Istinomer dobio iz kabineta Ane Brnabić, raspon uvećanja penzija biće od 0,45 odsto za najveće penzije do pet odsto za penzije do 25.000, koje nisu ni bile umanjivane. Ovo će – doduše, u mnogo blažem obliku – ponovo napraviti disproporcije između penzija do 25.000 i onih iznad 25.000 dinara.\nMeđutim, tu je jedna stvar ostala neobjašnjena. Naime, odmah po objavljivanju informacije da će pomenuti zakon biti ukinut, Politika je pisala da će novo uvećanje penzija – i to od pet odsto – imati samo penzioneri sa penzijama ispod 30.000 dinara. Svi ostali će dobiti “ukidanje smanjenja”, odnosno, biće im vraćeno ono što im je zakon o smanjenju penzija uzeo. Ovo je predsednik Vučić nazvao “povećanjem”, i to od 25 odsto za one sa najvećim penzijama.\nOvu informaciju – da povećanja penzija zapravo neće biti za penzije iznad 30.000 dinara – nije niko demantovao. Istinomer je pitao kabinet predsednice vlade, ministarstvo finansija, pa čak i kabinet predsednika (s obzirom da je on, van svake svoje nadležnosti, obznanio ukidanje zakona): da li je ovo saznanje Politike tačno? Odgovor nismo dobili ni od jedne institucije.\nPretpostavci da je saznanje Politike tačno idu u prilog izjave i Vučića i Ane Brnabić i Siniše Malog, ali i detalj iz tabele koju je Istinomer dobio iz kabineta predsednice Vlade; u gornjem desnom uglu piše „2019 Ukidanje zakona i povećanje penzija (do 30.000) 5%“.\nJer, ako je informacija Politike tačna, odnosno, ako “povećanje” penzija iznad 30.000 dinara bude značilo samo ukidanje smanjenja i ništa drugo, onda brojke koje su saopštene javnosti nisu tačne. To ćemo onda saznati kada se krajem godine bude menjao zakon o budžetskom sistemu, koji je i do sada obznanjivao koliko će povećanje penzija biti. Obaška cela ona priča što se – ponovo – stvara sistemska disproporcija između penzija do 30.000 dinara i svih onih iznad te sume.\nAleksandar Vučić Ana Brnabić penzije povećanje penzija Siniša Mali smanjenje penzija Zakon o privremenom uređivanju načina isplate penzija


RTCG - Radio Televizija Crne Gore - Nacionalni javni servis :: Društvo :: Crnu Goru će napustiti 10 hiljada građana\nEUROMOST UPOZORAVA 12. 06. 2019. 11:10 >> 11:21 14\nNVO Euromost upozorava da će početkom naredne godine Crnu Goru napustiti 10 hiljada građana koji će posao pokušati da nađu u Njemačkoj, s obzirom na to da je parlament Njemačke nedavno usvojio paket migracijskih zakona koji olakšava useljavanje za potrebe njemačkog tržišta rada.\n"Izglasavanjem ovog Zakona, demantovane su sve informacije takozvanih stručnjaka Zavoda za zapošljavanje Crne Gore (ZZCG), da do njega neće doći", navodi se u saopštenju.\nIz Euromosta poručuju da će početak primjene ovog Zakona donijeti nove problem Crnoj Gori, jer će, kako smatraju, 90 odsto onih koji pođu da rade, tamo i ostati sa svojim porodicama.\n"Za Njemačku će krenuti i veliki broj nezaposlenih mladih sa sjevera, ali i ostalih krajeva Crne Gore, koji rade neprijavljeni za mjesečnu naknadu od 250 eura jer im poslodavci ne uplaćuju doprinose za penzijsko, invalidsko i zdravstveno osiguranje", smatraju u ovoj NVO.\nU Euromostu napominju da su u novembru 2018. godine, anketirali 510 svršenih srednjoškolaca i pitali ih da li će ostati u svojim gradovima. Čak 94 odsto ispitanika je, kažu, odgovorilo da će nakon završene srednje škole pokušati da napuste sjeverni region, jer ne vide nikakvu perspektivu ni za zapošljavanje ni za nastavak školovanja.\n"NVO Euromost sada može sa sigurnošću da tvrdi da, ako se nešto ne učini, na sjeveru Crne Gore će za 10 do 15 godina biti 100 hiljada građana manje, a čitav sjeverni region imaće 67 hiljada građana, što potvrđiju i svi zvanični podaci iseljavanja i negativnog prirodnog priraštaja", kaže se u saopštenju.\nStoga iz ove NVO apeluju na Vladu Crne Gore i posebno na premijera Markovića, koji je, kako kažu, odlično upoznat sa svim problemima na sjeveru, da se pronađu model pomoći prilikom zapošljavanja mladih na sjeveru.\n"Takodje očekujemo da se na ovu temu organizuje i okrugli sto u Bijelom Polju, kako bi se sa stručnjacima napravila anliza trenutnog stanja i uradili predlozi i zaključci, koji bi se proslijedili Vladi Crne Gore".\nNVO Euromost pozvao je i Ambasadu Njemačke u Podgorici da objavi koliko je u 2018. godini predato zahtjeva za vizu od strane crnogorskih građana, jer kako tvrde "sumnjaju da ambasada krije te podatke".\nUkoliko Ambasada ne objavi te podatke, iz Euromosta poručuju da će se obratiti Vladi Njemačke i Ministarstvu spoljnih poslova, jer, kako napominju, ti se podaci ne smiju kriti od crnogorske javnosti.\nNVO Euromost Iseljavanje sa sjevera


Presuda za otmicu u Bijeljini: Cerovac 14 mjeseci iza brave, a osuđen na pola godine @ InfoBijeljina \nPresuda za otmicu u Bijeljini: Cerovac 14 mjeseci iza brave, a osuđen na pola godine\nDržavljanin Srbije Dragan Cerovac (24) iz Loznice, u ponovljenom postupku u Okružnom sudu u Banjaluci, osuđen je na pola godine zatvora zbog učešća u otmici Nenada Jakovljevića iz Bijeljine.\nKako su "Nezavisne novine" ranije objavile, Republičko javno tužilaštvo izmijenilo je optužnicu Cerovcu, te se on tereti za blaži oblik otmice. Prema tim izmjenama, on nije bio član grupe braće Vidovića.\nKako se navodi u optužnici, Cerovac je znao da braća Vidović na silu tjeraju Jakovljevića da na svoju štetu sačini ugovor o pozjamici od 8.000 evra zbog navodnog duga od 2.000 evra braći.\nKako su "Nezavisne novine" ranije pisale, tokom ranijeg suđenja, nijedan svjedok Cerovca nije doveo u vezu sa djelom za koje se teretio, a i sama žrtva ga je "branila" rekavši da za Cerovca ne traži odgovornost jer on tog dana nije pokazivao netrepeljivost te da je čak pokušavao braću Vidović ubijediti da ga prestanu maltretirati.\nSedamnaestogodišnjak koji je danas povrijeđen u saobraćajnoj nezgodi koja se dog ...


Politika privatnosti | Herba Svet\nUPOTREBA INTERNET STRANICA KOMPANIJE HERBA SVET DOO\nInformacije koje smo dobili kroz naše aplikacije i servise, bilo preko posetilaca naših internet stranica ili kada korisnici naših servisa unesu svoje informacije, skladištene su na serverima našeg pružaoca usluga. Ove informacije se dalje koriste za kontaktiranje posetilaca i korisnika, a koriste se i kao oblik izveštaja o njihovom interesovanju za usluge Herba Svet doo i interakciji sa njima. Mi obrađujemo informacije naših klijenata i čuvamo ih na serverima našeg pružalaca usluga, ali nemamo kontrolu nad njihovim sakupljanjem ili upravljanjem njima. Saglasni smo da naši klijenti imaju prava da pristupe svojim ličnim informacijama.\nVi ste slobodni da istražujete internet stranice kompanije Herba Svet doo, bez pružanja bilo kakvih privatnih, ličnih informacija o sebi. Kada se registrujete, mi vas zamolimo da nam dobrovoljno obezbedite Vaše lične podatke, kao što su Vaše ime, adresa, adresa Vaše elektronske pošte i slično.\nInternet stranice kompanije Herba Svet doo mogu sadržati linkove ka drugim internet stranicama, našim ili koje pripadaju trećoj strani. Načini obrade podataka ili sadržaj drugih internet stranica regulišu se pomoću Pravila o privatnosti tih drugih internet stranica.\nAko se odlučite da povučete Vašu saglasnost za rukovanje Vašim ličnim podacima, možete to učiniti u svakome trenutku. Povlačenje Vaše saglasnosti neće uticati na zakonitost bilo koje obrade Vaših ličnih podataka koju smo obavili pre Vašeg povlačenja saglasnosti, niti će uticati na obradu Vaših ličnih informacija koje se sprovode, a koje se oslanjaju na zakonite osnove za obradu, pre nego na Vašu saglasnost.\nInternet stranice kompanije Herba Svet doo, kao i sav sadržaj koji se u okviru njih nalazi, u isključivom su vlasništvu kompanije Herba Svet doo ©2020 Herba Svet doo. Sva prava su zadržana.


Ovim povodom na terenima SC "Olimp" će u subotu 14. oktobra od 12.00 do 17.00 sati biti organizovan humanitarni bazar za ovu devojčicu.\nNa bazaru će u 13.00 sati biti održana predstava Pan teatra "Ja sam se zaljubiška", a biće organizovana i tombola, prisustvo klovna, kao i različite animacije za decu poput koreografija igara bez granica, šutiranja penala, crtanja lica, mazanja noktiju, frizura. Tamo ćete pronaći i balone, knjige, ručne radove, slatki i slani program, sireve, vina, med, zimnicu, zdrave kolače "Slađa i zdravko", kao i mnogo drugih stvari.\nSvi prodavci na bazaru imaju isti cilj - da pomognu maloj Minji. Baš iz tog razloga, sav prihod će biti uplaćen na njen račun u fondaciji "Budi human".